Tegar Dihalau Tak Mampu Bayar Sewa, Ibu Sudah Beberapa Hari Tak Makan

Berdepan masalah kewangan,penyanyi Tegar Septian dihalau dari rumah yang turut didiami oleh kedua ibu bapanya selepas gagal membayar sewa.

Memetik laporan media, menerusi Insta Story, Tegar turut berkongsikan perbualan WhatsApp dimana pemilik rumah berkenaan memintanya untuk mengosongkan rumah kerana mahu diberikan kepada penyewa baru.

“Apa yang harus aku lakukan, aku harus bayar sewa rumah. Kasihan sama orang tua aku, kalau tidak bayar mereka mahu tidur di mana?” tulisnya.

Menerusi perbualan aplikasi WhatsApp lain yang dikongsikan, Tegar memberitahu ibunya sudah beberapa hati tidak makan.

Tegar juga memberitahu dia sering berdepan masalah kewangan kerana sering ditipu dan tidak menerima wang royalti daripada hasil nyanyiannya.

“Maaf, aku jadi begini kerana selalu kena tipu. Semoga kalian faham apa yang terjadi. Royalti pun belum dapat sepenuhnya,” katanya.

Terdahulu, Tegar bercerai dengan bekas isterinya, Sarah Sheilka pada Jun lalu akibat masalah kewangan. Pasangan itu dikurniakan seorang anak lelaki, Abidzar Oktaviano Putra Septian kini berusia dua tahun.


Makin Seksi, Netizen Dakwa Isteri Yonnyboi ‘Culture Shock’

Sebelum ini hangat diperkatakan mengenai isteri kepada penyanyi Yonnyboii iaitu Nik Nazira Narriman sudah tidak lagi memakai tudung.

Baru-baru ini, pasangan itu sekali lagi dikecam apabila video yang dimuat naik di aplikasi TikTok melakukan trend berjalan seperti model mengikut rentak lagu Gaga Dance menjadi bualan.

BACA: Tak Kisah Dianggap ‘Clingy’, Yonnyboii Rasa Lebih Selamat Bila Isteri Di Sisi

Menerusi video itu, Yonny dan Nazira dilihat tampil sedondon mengenakan busana berwarna hitam. Namun, apa yang menjadi perhatian ramai pakai isteri kepada penyanyi rap itu dikatakan mencolok mata.

Diruangan komen, rata-rata netizen mengkritik Nazira yang dilihat semakin menjadi-jadi selepas membuat keputusan tidak lagi bertudung.

Tidak kurang juga, ada yang mendakwa Nazira mengalami ‘cultural shock’ atau kejutan budaya selepas berkahwin dengan Yonny.

Terdahulu, Yonny berkata isterinya memang tidak bertudung sebelum ini dan masih dalam proses belajar untuk bertudung sepenuhnya.


Polis Siasat Zul Huzaimy

Polis menerima laporan polis berhubung video pelakon Zul Huzaimy yang mengeluarkan kata-kata berbaur perkauman dan ugutan.

Memetik BH Online, Setiausaha Polis Malaysia, Polis Diraja Malaysia, Datuk Noorsiah Saaduddin, berkata kes berkenaan akan disiasat mengikut tiga seksyen berdasarkan dakwaan yang dikesan dilakukan Zul Huzaimy.

“Siasatan diklasifikasikan di bawah Seksyen 506, Seksyen 505 (c) Kanun Keseksaan dan Seksyen 233 Akta Komunikasi dan Multimedia 1998,” katanya.

Terdahulu, tular video pelakon itu  mengeluarkan kenyataan menyatakan hasratnya untuk menyembelih ‘khafir harbi’ di Malaysia dalam satu majlis di Kemaman, Terengganu, pada 4 November lalu.

Bagaimanapun, Zul telah pun membuat permohonan maaf di Instagram pagi tadi serta menjelaskan maksud sebenar kenyataannya itu.

Katanya, kafir harbi yang dimaksudkannya adalah musuh Islam yang nyata, yang benci Islam, suka perkauman serta tidak membenarkan azan berkumandang terlalu kuat.


Kongsi Foto Tunai Umrah, Eina Azman Ditegur Netizen

Baru-baru ini, pelakon Datin Paduka Eina Azman menjadi perhatian apabila memuat naik posting menunaikan ibadah umrah buat kali kedua.

Menerusi posting tersebut, Eina dilihat tidak lokek berkongsikan momen sepanjang berada di sana bersama suami, Datuk Paduka Kaiser dan rakan-rakannya.

BACA: Isu Gelaran ‘Datuk Palsu’ Suami, Eina Azman & Fouziah Gous Terus Membisu

Difahamkan, Eina menyempurnakan nazar membawa suami mengerjakan umrah selepas sembuh daripada jangkitan Covid-19 pada tahun lalu.

Perkongsian Eina itu mendapat pelbagai reaksi daripada netizen yang meluahkan rasa syukur di atas rezeki Eina yang berpeluang menjadi tetamu Allah.

Bagaimanapun, ada netizen berseloroh mengenai kaca mata atau ‘sunglasses’ yang digayakan pelakon berkenaan dalam pelbagai jenis bentuk.


Puteri Sarah Heret Ira Kazar Ke Mahkamah Ogos 2023

Pelakon Puteri Sarah berkata dia akan tetap meneruskan tindakan saman terhadap wanita yang didakwa menganggu rumah tangganya iaitu Ira Kazar.

Memetik Kosmo, meskipun proses mahkamah memakan masa panjang sehingga tahun depan untuk kes berkenaan naik mahkamah namun dia tetap meluahkan rasa syukur kerana dilindungi undang-undang daripada terus dibuli.

BACA: “Syukur Negara Kita Ada Undang-Undang, Kalau Tak Mungkin Saya Akan Terus Dilanyak”

“Saya tidak akan tarik balik dakwaan dan akan teruskan sehingga perbicaraan. Saya pun sudah dapat tarikh untuk perbicaraan di mahkamah iaitu pada Ogos tahun depan.

“Mahkamah sibuk sekarang. Tapi saya sudah dapat tarikh perbicaraan iaitu pada 25, 28 dan 29 Ogos tahun depan. Bagaimanapun perintah injunksi interim tetap berjalan. Alhamdulillah saya rasa dilindungi.

“Saya bersyukur kerana dilindungi undang-undang sebab kalau tidak, mungkin saya akan terus ‘dilanyak’. Jadi walaupun perbicaraan lambat, saya okey dan akan teruskan kehidupan seperti biasa,”  katanya.

Dalam pada itu, Puteri Sarah berkata dia gembira dengan kehidupannya ini namun enggan mengulas lanjut apabila ditanya mengenai kehidupannya bersama suami.

“Tentang itu (bersama suami), kita tengok nanti macam mana. Tapi buat masa sekarang saya gembira dengan kehidupan saya,” katanya.


Bakal Kahwin Dengan Dr Che Hafiz, Julia Farhana Dakwa Difitnah Lufya

Selepas Dr Che Hafiz mendakwa menjadi mangsa fitnah bekas isterinya, pelakon Julia Farhana yang juga tunang kepada Che Hafiz terpaksa didakwa turut menjadi mangsa fitnah Lufya Omar.

Memetik mStar Online, Julia berkata dia terpaksa membuat laporan polis dipercayai terhadap Lufya bagi mempertahankan dirinya.

BACA: “Saya Tak Hairan Jika Lufya Sanggup Bohong” – Dr Che Hafiz

“Kenapa bila dah dekat tarikh perkahwinan baru terjadi semua ini? Saya buat laporan polis kerana sahabat dan rakan kongsi perniagaan saya diganggu dengan gambar-gambar saya di tempat awam berserta pelbagai fitnah.

“Fitnah besar (berbukti) bahawa saya melakukan sesuatu yang salah di sisi undang-undang. Itu tujuan laporan polis dibuat,” katanya.

Julia berkata, dia pernah cuba untuk berbincang dengan Lufya namun perbincangan itu tidak berakhir dengan baik sehinggakan dia difitnah dengan tuduhan tidak berasas.

“Berkali-kali bakal suami nasihatkan supaya jangan berhubung dengannya. Saya degil. Saya respon sebab apa? Sebab nak hormati dia dan buka peluang untuknya berbincang dengan saya sekiranya diperlukan.

“Lagipun saya tiada masalah kalau nak berbincang, bagaimanapun saya dihina. Tunang saya terima fitnah dan hinaan tentang saya. Namun saya masih kata tidak mengapa. Mungkin dia salah faham. Sekarang, secara umum?,” katanya.

Dalam posting tersebut, Julia berkata menerima kisah masa lalu bakal suaminya dan niatnya hanya mahu berbaik dengan Lufya namun tidak sangka dibalas sebegini.


“Saya Tak Hairan Jika Lufya Sanggup Bohong” – Dr Che Hafiz

Bekas suami kepada pelakon Lufya Omar iaitu Dr Che Muhammad Hafiz menafikan dakwaan tidak memberi nafkah kepada anak tunggalnya selepas bercerai pada Julai 2020.

Menerusi satu perkongsian di Instagram, Dr Che Hafiz berkata dia tidak hairan jika bekas isterinya itu sanggup berbohong membuat kenyataan palsu kerana dia lebih tahu siapa Lufya.

BACA: “Saya Bukan Jenis Berdendam, Takkan Nak Upah Samseng” – Bekas Suami Lufya

“Saya tidak hairan jika Lufya sanggup berbohong membuat kenyataan yang palsu yang berunsur fitnah kepada masyarakat. Saya lebih mengenali siapa diri dia.

“Tidak perlu untuk saya terasa atau berasa marah kepada netizen yang memberi reaksi seakan-akan membenci dan tidak menyokong kepada belah pihak saya seperti isu soal nafkah anak.,” katanya.

Menurut Che Hafiz, sebagai bapa dia tahu tanggungjawabnya dalam memberikan nafkah kepada anak tunggalnya, Laana Haura. Ujarnya lagi, dia turut mempunyai bukti kukuh.

“Soal isu pemberian nafkah anak.Saya sebagai seorang bapa kandung sudah pasti saya tahu akan tanggungjawab saya dan sudah tentu saya tidak akan abaikan anak saya sendiri.

“Saya ada bukti yang kukuh untuk diberikan kepada pihak Mahkamah. Jadi saya harap dia gunakan saluran yang betul dan bukannya jadi seperti budak-budak main lepas perasaan di media sosial yang dimana perkara sebegini boleh minimbulkan spekulasi yang salah oleh masyarakat terhadap saya,” katanya.

Che Hafiz berkata lagi, dia mengenali siapa bekas isterinya itu dan selama ini dia menyimpan aib Lufya namun tidak pernah didedahkan kepada umum.

“Saya lebih mengenali siapa diri dia dan aib dia juga selama ini saya simpan.Tidak pernah saya dedahkan di media sosial malah saya rasa tiada keperluan untuk menceritakannya sebab dia bukan lagi Isteri saya yang sah dan kami pun sudah lama bercerai bukan baru bercerai 2,3 bulan,” katanya.

Dalam pada itu, Hafiz berkata dia dan bakal isterinya yang juga pelakon, Julia Farhana akan mencari jalan penyelesaian terbaik untuk anaknya.

“Saya dan bakal isteri, niat kami cuma nak cari jalan penyelesaian yang baik untuk Haura dan sudah cuba yang terbaik untuk berbincang dengannya (bukti ada), tetapi sudah ditolak malah dibalas dengan kata-kata yang kurang sopan dan juga fitnah.

“Jadi lebih profesional dan jangan babitkan orang yang tidak sepatutnya seperti keluarga saya dan juga bakal isteri,” katanya.


Baju Dikatakan Seksi, Syafinaz Kata Kalau Tak Suka ‘Just Swipe’

Semalam hangat diperkatakan mengenai penampilan juri tetap GV9 iaitu Datuk Shafinaz Selamat menimbulkan rasa kurang senang netizen yang berpendapat pakaiannya itu tidak sesuai untuk tontonan umum.

Memetik Kosmo, Syafinaz menjelaskan itu adalah imejnya sejak dahulu lagi serta dia tidak memerlukan nasihat orang lain tentang apa yang dilakukannya.

“Saya mahu hidup yang gembira tanpa memerlukan nasihat daripada orang lain tentang apa yang perlu saya lakukan. Kalau suka, ikut. Kalau tak suka, ‘just swipe’ (abaikan).

“Dari dahulu sampai sekarang, inilah saya. Usia saya bakal mencecah 50 tahun pada tahun hadapan. Saya tidak mahu hidup saya dikongkong oleh orang lain.

“Jadi kalau anda suka dan gembira dengan saya, ikutlah. Tapi kalau anda tidak gembira (dengan penampilannya), abaikan.

“Semuanya pilihan kita sendiri. Nak komen pun jika perlu sahaja. Kalau rasa tak nak komen, jangan komen apa-apa,” katanya.

Dalam pada itu, Syafinaz turut menasihatkan orang ramai menasihati masyarakat tidak memeningkan kepala untuk memberi komen terhadap orang lain.

“Kenapa awak perlu susahkan hati dan minta? Saya tidak rasa Tuhan kata awak perlu komen semua orang dalam dunia ini. Jalani kehidupan anda sendiri. Saya tidak kacau awak, awak jangan kacau saya,” katanya.


Mahu Sembelih Orang Bukan Islam, Zul Huzaimy Mohon Maaf

Susulan kenyataannya didakwa mahu menyembelih orang bukan Islam dalam satu ceramah di Kemaman, Terengganu, pelakon Zul Huzaimy membuat permohonan maaf.

Pelakon yang lebih dikenali sebagai Spark itu memuat naik video permohonan maaf di laman Instagramnya pagi tadi.

BACA: Zul Huzaimy Tak Setuju Pelakon Buat Kelas Lakonan, Rosakkan Industri Seni

Menerusi video itu, Zul menafikan dakwaan dirinya terlalu ekstrem hingga membuat kenyataan kontroversi tersebut serta meminta orang ramai mendengar semula video berkenaan yang lebih panjang untuk penerangan lebih terperinci.

“Jangan salah anggap hanya berdasarkan klip video yang pendek itu kerana ia menggambarkan kenyataan yang kurang tepat.

“Apa yang saya sebut ialah orang bukan Islam (kafir zimmi) wajar dijaga sebaiknya kerana mereka juga menyokong pemerintahan Islam di negara ini, mereka ini adalah baik dan wajib pemimpin yang beragama Islam menjaga mereka.

“Ada pun kafir harbi (yang disebut dalam video ucapan) adalah musuh Islam yang nyata, maksud saya di sini ialah Non Muslim yang benci Islam, suka perkauman,” katanya.

Menurut Zul lagi, dia berharap kenyataan dalam video itu tidak disensasikan sebagai ucapan berunsurkan kebencian.


Caprice & Isteri Kena Gangguan Sihir, Tok Singa Dengar Tapak Kaki Berjalan Masa Baca Ruqyah

Sebut saja nama Caprice, pasti ramai tahu penyanyi rap itu tidak pernah ketinggalan dan sering mengulas pelbagai isu panas yang menjadi bualan ramai di media sosial.

Terbaru, Caprice mendedahkan dia dan isterinya menerima rawatan daripada pengamal perubatan tradisional iaitu Tok Singa dan Ustaz Shafiq.

Menerusi satu perkongsian di Instagram, Caprice berkata pada awalnya dia tidur selama tiga hingga empat jam adalah perkara biasa memandangkan banyak kerja perlu diselesaikan.

Namun, dia meluahkan rasa hairan mengapa dia masih bertenanga walaupun tidak cukup tidur, malah mengambil ubat tidur pun masih tidak kesan.

Bagaimanapun, selepas diperiksa oleh Tok Singa yang datang dati Kedah, ternyata dia dan isteri terkena gangguan sihir.

Caprice dan isteri memberitahu mereka berdua ada bermimpi benda-benda aneh termasuk ular hitam.  Malah, isteri Caprice juga nampak ‘bayangan’ dalam rumah serta didatangi lelaki tidak dikenali dalam mimpi.

Ketika Tok Singa dan Ustaz Shafiq memulakan sesi rawatan dengan membaca ayat-ayat suci Al-Quran bagi mengesan sama ada pasangan itu diganggu, badan isteri Caprice dilihat menggigil dan menangis ketika Ruqyah dibacakan.

Tok Singa kemudian memberitahu dia terdengar bunyi tapak kaki berjalan di dalam rumah ketika melakukan rawatan.

Katanya lagi, isteri Caprice iaitu Farra Inalis Husni ada mengalami gangguan rahim di mana dia mengalami masalah haid dan sukar untuk hamil.

Ustaz Shafiq turut menasihatkan Caprice supaya membuang semua koleksi patung mainan di rumahnya kerana itu faktor memudahkan jin dan sihir untuk berada di kawasan rumah.

Menerusi Instagram, diruangan komen rata-rata netizen mendoakan agar Caprice dan isteri cepat sembuh serta memberikan kata-kata semangat buat pasangan itu.


Che Ta Sambut Birthday Aaisyah Besar-Besaran, 8 Tahun 8 Biji Kek

Baru-baru ini, perkongsian Rozita Che Wan menjadi perhatian ramai apabila memuat naik gambar sambutan anak perempuannya, Aaisyah Dhia Rana yang disambut secara bersar-besaran.

Menerusi foto dikongsikan, Rozita atau lebih mesra disapa Che Ta memuat naik momen sepanjang majlis hari lahir anaknya yang ke-8 itu yang diadakan di Lantera Venue.

Menariknya, Che Ta memberitahu sebanyak lapan kek disediakan bersempena dengan ulang tahun kelahiran yang ke-8 Aaisyah.

Antara kek yang dipersembahkan antaranya kes hiasan bunga ros, kek dua tingkat, kes dihias dengan rantai mutiara, kes dengan hiasan mahkota dan banyak lagi bertemakan warna merah jambu.

Diruangan komen, rata-rata netizen tidak melepaskan peluang mengucapkan selamat hari lahir buat Aaisyah serta mendoakan agar menjadi anak yang solehah serta berjaya dunia akhirat.

Dapat dilihat, pelakon Mira Filzah turut meninggalkan komen secara berseloroh bertanyakan pada majlis hari lahir di usia 18 tahun nanti adakah akan ada 18 kek.

Difahamkan, terdahulu Che Ta memaklumkan terpaksa menangguhkan sambutan hari lahir anaknya selepas Aaisyah disahkan positif Covid-19 pada 1 November lalu.


Baju Seksi Syafinaz Selamat Ditegur Netizen

Malam tadi berlangsungnya konsert suku akhir Gegar Vaganza musim kesembilan (GV9) menyaksikan perjalanan Asheed Def Gab C terhenti apabila diumum sebagai peserta yang tersingkir.

Apa yang turut menjadi perhatian ramai adalah penampilan juri tetap GV9 iaitu Datuk Shafinaz Selamat menimbulkan rasa kurang senang netizen yang berpentapan pakaiannya itu tidak sesuai apatah lagi program itu untuk tontonan umum.

Pada konsert tersebut, Syafinaz dilihat memakai busana hitam dengan material kain net seolah menampakkan bahagian dada dan lengannya berserta korset.

Menerusi laman Twitter, rata-rata netizen berpendapat pakaian yang digayakan penyanyi itu tidak sesuai serta bertanyakan adakah tiada siapa yang menegur baju Syafinaz itu yang dilihat agak seksi.

Dalam pada itu, ada netizen mengatakan mereka yang malu melihat pakaian Syafinaz itu serta mendakwa baju yang dipakainya itu seolah meminta untuk dikecam.


Elizabeth Tan Mengaku Dua-Dua Tiada Kereta, Suami Bawa Motor

Baru-baru ini, perkongsian pelakon dan penyanyi, Elizabeth Tan menjadi perhatian apabila memuat naik videonya bersama suami di aplikasi TikTok.

Menerusi video itu, Elizabeth atau lebih mesra disapa Lizzy berkongsikan keterujaan suaminya untuk mendapatkan set permainan PS5.

BACA: Elizabeth Tan Kongsi Foto Cium Mulut Dengan Suami, Peminat Kecewa Sampai Nak Unfollow

Dapat dilihat, Lizzy dan suaminya ke pusat membeli-belah dengan menaiki motosikal. Namun, apa yang lebih menjadi perhatian ramai Lizzy mengakui bahawa dia dan suaminya tidak mempunyai kereta.

Sanggup weh ? otw balik hujan lebat pulak tu hahahah #fyp

“Bila excited dapat beli PS5 tapi kena naik motor (kami berdua memang tak ada kereta sendiri hahahaha),” tulisnya.

Diruangan komen, netizen dilihat sempat membalas komen netizen yang bertanyakan bagaimana dengan helmet jika mereka berdua semasa masuk ke dalam pusat membeli-belah .

“Helmet yang saya bawa masuk helmet baru, helmet lama kami tinggalkan kat motor je hahahaha,” jawabnya.

Terdahulu, Lizzy berkata meskipun mempunyai lesen memandu sejak berusia 18 tahun, namn dia tidak pernah memandu kerana fobia terhadap jalan raya.


“Mula-Mula Dulu Ok, Sekarang Makin Ketat Pula Pakaian Dia”

Mula berhijrah membuat keputusan untuk mengenakan tudung pada Syawal dua tahun lalu, penampilan pelakon Kilafairy mendapat reaksi positif daripada netizen yang suka melihatnya berhijab.

Bagaimanapun, sejak kebelakangan ini ada cerita tak sedap didengar apabila ada yang kurang senang dengan penampilan Kilafairy yang dikatakan tidak sesuai dengan imejnya bertudung.

Baru-baru ini, Kilafairy ada memuat naik gambarnya berada di sebuah acara majlis mengenakan busana jumpsuit berwarna biru gelap dan tudung berwarna hitam.

Rata-rata netizen seolah kecewa dengan penampilan pelakon itu yang dilihat agak ketat dan tidak sesuai dengan imej muslimah.

Dalam pada itu, ada yang mengatakan mereka lebih sukakan penampilan Kilafairy ketika di awal bertudung sebelum ini dimana pakaiannya lebih longgar dan bertudung labuh.

Sementara itu, ada yang mendoakan agar pelakon itu diberikan hidayah dan terus istiqamah untuk menutup aurat dengan sempurna selepas ini.


Netizen Terhibur Tengok Aksi Terbang-Terbang Neelofa & Haris

Pasangan selebriti popular, Neelofa dan PU Riz sememangnya sering menjadi perhatian ramai. Bukan itu sahaja, kedua mereka juga turut dikenali dalam bidang perniagaan.

Pasti ramai tahu, Neelofa dan suaminya melebarkan sayap dengan menjual pelbagai jenis produk. Terbaru, pasangan itu memuat naik video mempromosikan produk terbaru keluaran mereka.

Dalam rakaman tersebut Haris dilihat berlakon mempunyai masalah sembelit. Namun, selepas minum minuman detoks, lancar sahaja membuang.

Video dikongsikan itu ternyata membuatkan ramai terhibur melihat lakonan PU Riz. Apa yang lebih menjadi perhatian ramai aksi terbang-terbang pasangan itu ternyata membuatkan netizen terhibur.

Dalam pada itu, ramai yang memuji konten video yang dihasilkan pasangan itu sangat kreatif. Malah, netizen turut memuji kecomelan Neelofa dan PU Riz membuat aksi berkenaan.


Ustazah Siti Afifah Dilapor Tiada ‘Background’ Pengajian Agama

Sejak beberapa hari lalu hangat diperkatakan apabila seorang pendakwah bebas, Ustazah Siti Afifah mengeluarkan kenyataan mendakwa seorang golongan suami ‘dayus’ jika benarkan doktor lelaki uruskan isteri bersalin.

Meskipun pendakwah terkenal, Ustaz Azhar Idrus tampil menjelaskan mengenai dakwaan tersebut namun kenyataan UAI itu dibidas semula oleh Ustazah Afifah.

BACA: “Tau Tak Sakit Bawah Kena Rodok Macam Mana?” Ustaza Siti Afifah Bidas UAI

Terbaru, penceramah motivasi, Amin Idris mendedahkan ustazah tersebut tidak mempunyai latar belakang pengajian agama seperti agamawan yang lain.

“Saya dapat info rupanya ustazah ini tidak ada background pengajian agama yang formal. Nak claim dia sebagai agamawan, ilmuan itu agak sukar.

“Kita kena hati-hati daripada mengambil ilmu daripada mereka. Apatah lagi, saya dapati banyak juga kenyataan di media sosial yang sangat misleading.

“Terbaru, mereka mendakwa semua suami yang hantar isteri bersalin diuruskan oleh doktor lelaki dianggap dayus. Kena faham! Dayus ini dosa besar,” katanya.

Sementara itu, menerusi satu video, Amin Idris menekankan dalam prinsip perubatan ada hukum umum dan pengecualian lebih-lebih lagi kepada pegawai perubatan seperti doktor.

“Kita kena ingat, dalam hukum Islam ada prinsip hukum umum dan ada pengecualian. Betul! Prinsip umum doktor lelaki haram melihat aurat pesakit wanita. Begitu juga doktor wanita, haram melihat aurat pesakit wanita.

“Namun kenapa boleh? Atas sebab darurat dan tujuan perubatan. Saya ada bertanya kepada para doktor dalam kalangan kawan.  Dalam etika kedoktoran, ketika doktor lelaki menguruskan wanita bersalin mesti kena ada peneman.

“Darurat ini bukan sekadar tak ada pilihan tetapi demi jaga nyawa. Bukan satu nyawa tetapi dua, anak dan ibu,” katanya.

Dalam pada itu, Amin berkata tidak ramai wanita terlibat dalam bidang Obstetrik & Ginekologi (O&G) kerana memerlukan kudrat yang kuat.

“Apatah lagi, doktor O&G tak ramai. Bila ustazah itu kata doktor dah ramai, itu betul iaitu doktor secara umum. Doktor perempuan O&G tak ramai, yang ramai itu lelaki.

“Sebab nak sampai tahap pakar O&G itu tak senang, beban yang luar biasa dasyat. Tak semua wanita mampu untuk memikul. Oleh demikian, disebabkan itu timbul soal darurat. Di mana para suami tidak ada pilihan,” katanya.


Najwa Latif Dedah Bertunang Jun Lalu Dengan Suami

Pasti rata-rata peminat terkejut dengan berita penyanyi Najwa Latif yang selamat diijabkabulkan bersama pasangan hatinya, Akwa Ariffin, semalam.

Menerusi satu video yang dimuat naik di YouTube Adil Dbahri, Najwa mendedahkan dia dan suami sudah bertunang pada bulan Jun lalu namun hanya dihadiri oleh keluarga sahaja.

“Sebenarnya kami dah bertunang bulan Jun tahun ini, tapi cuma bila fasa bertunang ini dinasihatkan untuk kita tidak hebahkan sangat so memang kami keep it to our family je,” katanya.

Menurut Najwa lagi, ketika berkolaborasi menerusi lagu Tak Kisah Pun, dia dan suami sudah mempunyai perasaan antara satu sama lain.

“Sebenarnya waktu kami berkolaborasi dulu itu, saya suka Akwa dan Akwa suka saya tapi kami tak cakap apa-apa.

“Kami memang keep it profesional sebab takut kalau apa-apa jadi atau confess tak jadi nanti malu pulak kan nak kerja sama-sama. Lepas kerja habis barulah kita ambil keputusan untuk teruskan hubungan,” kata Akwa.


Cikgu Telefon Minta Kak KM Datang, Anak Dah 8 Bulan Tak Hadir Ke Sekolah

Sebut sahaja nama Kak KM atau Liana Rosli, pasti ramai mengenai anak kepada pelakon veteran Normah Damanhuri yang sering mencetuskan kontroversi.

Pasti ramai tahu, Kak KM sememangnya gembar berkongsikan momen bersama anak-anak di media sosial untuk dijadikan kenangan.

BACA: “Kalau Saya Pakai Kebaya Pun Orang Cop Lucah Juga” – Kak KM

Bagaimanapun, perkongsian Kak KM baru-baru ini menjadi perhatian apabila memuat naik video keluhan apabila dihubungi guru anaknya yang memintanya untuk hadir ke sekolah.

Menurut Kak KM, cikgunya memaklumkan anak ketiganya dikenali sebagai Rania sudah 8 bulan tidak hadir ke sekolah sehingga dia diminta untuk hadir ke sekolah untuk berbincang mengenai hal tersebut.

Meskipun dilihat tenang, namun Kak KM berkata dia akan memberikan hukuman kepada anaknya itu di atas kesalahan yang dilakukan.

Perkongsian Kak KM mendapat pelbagai reaksi daripada netizen yang turut terkejut tertanya-tanya mengapa anaknya tidak hadir ke sekolah.

Tidak kurang juga, ada yang mengatakan mungkin ada sebab mengapa anaknya tidak hadir ke sekolah hingga berbulan-bulan.


Keluar Dinner Bersama, Shuib Akui Watie Ada Ciri-Ciri Sesuai

Baru-baru ini, pelawak Shuib Sepahtu mengesahkan dia kini sedang berkawan dan mengenali hati budi seorang usahawan bernama Watie.

Memetik Astro Gempak, Shuib mengakui dia keluar makan dengan Watie di sebuah restoran mewah baru-baru ini selepas tular foto memaparkan pantulan imej seorang wanita.

“Ya, saya keluar dinner dengan wanita bernama Watie. Ketika itu, kami dinner bersama anak-anak saya, Matin dan juga Talita.

“Sebelum ini, memang saya ada nafikan hubungan bersama Watie sebab malas nak besar-besarkan cerita. Tapi dah ternampak pula reflection di cermin, jadi tak perlulah kot sorok-sorok.

“Kami belum ada apa-apa perancangan. Baru peringkat awal, baru kawan-kawan. Nak tengok juga anak-anak macam mana, family macam mana,” katanya.

Ditanya sama ada Watie mempu yai ciri-ciri wanita yang sesuai  untuk dirinya dan anak-anak, Shuib memohon untuk mendoakan yang baik-baik.

“Insya-Allah saya nampak dia ada ciri-ciri itu. Nampaknya anak-anak selesa dan paling penting, mak saya selesa dengan dia. Untuk hal akan datang, saya cuma mohon doakan baik-baik. Tak kisah dengan siapa pun saya berkawan, saya mohon doakan terbaik untuk saya dan keluarga,”  katanya.


Baby Shima Bergelek Sakan, Penari Hanya Berseluar Dalam

Meskipun perkongsiannya sering dikecam, penyanyi Baby Shima berkata dia akan terus menjadi diri sendiri serta melakukan apa yang diminatinya.

Baru-baru ini, perkongsian Baby Shima sekali lagi menjadi perhatian apabila memuat naik voideonya ligat menari bersama sekumpulan lelaki yang hanya memakai seluar dalam.

BACA: “Saya Tak Pernah Tayang Lurah, Punggung Tapi Dimaki Hamun” – Baby Shima

Menerusi video itu, Shima dilihat sedang asyik berjoget sambil dikelilingi tiga lelaki berseluar dalam namun masih berbaju menari ghairah.

Shima turut menyertakan kapsyen muzik video single terbarunya berjudul Sejenak Sendiri sudah pun dilancarkan.

Mungkin sedar video tersebut bakal dikecam netizen, Shima bertindak menutup ruangan komen posting berkenaan.

Bagaimanapun hasil tinjauan mendapati tiada adegan penari berseluar dalam di dalam muzik video Sejenak Sendiri seperti yang dikongsikan di Instagram.


“Syukur Negara Kita Ada Undang-Undang, Kalau Tak Mungkin Saya Akan Terus Dilanyak”

Pelakon Puteri Sarah menegaskan dia tidak akan menarik balik saman terhadap wanita yang didawak menganggu rumah tangganya iaitu Ira Kazar.

Memetik Astro Gempak, Sarah memaklumkan mahkamah sudah pun menetapkan tarikh perbicaraan kes sama tersebut pada Ogos tahun hadapan.

“Apa yang pasti saya tidak akan menarik balik dakwaan dan saya akan teruskan hingga perbicaraan. Memang proses ini lambat sebab mahkamah sibuk sekarang, tapi saya sudah dapat tarikh perbicaraan Ogos tahun hadapan.

“Walaupun perbicaran pada Ogos, perintah injuksi interim tetap berjalan. Kalau ada orang langgar saja perintah itu, memang kena. Alhamdulillah saya rasa saya dilindungi.

“Syukur negara kita ada undang-undang sebab kalau tidak mungkin saya berterusan dilanyak. Jadi biarpun perbicaraan lambat, saya okay saja, saya boleh terus kehidupan saya macam biasa sebab saya tak bersalah,” katanya.

Berkongsi mengenai perkembangan terbarunya, Sarah berkata dia kini lebih tenang selain dapat fokus dengan kerjayanya serta meluahkan rasa syukur rezekinya semakin murah.

“Kalau 2 tahun lepas awak tanya, memang saya akan sibukkan diri supaya tak fikir pasal masalah ni. Tapi sekarang ini saya sudah semakin matang dan syukur rezeki saya makin murah.

“Saya pun tak mahu tolak job kerana lakonan adalah jiwa saya. Bila saya tak bekerja, saya akan luangkan masa dengan anak-anak. Itu kebahagiaan saya sekarang.

“Dan kalau orang tanya adakah kebahagiaan saya berkaitan dengan suami, yang itu kita tengok macam mana nanti. Tapi buat masa sekarang, saya gembira dengan kehidupan saya,” katanya

Terdahulu, Puteri Sarah mendakwa salah seorang ahli keluarga Ira Kazar memberi kenyataan berkaitan dengan dirinya menerusi media sosial.


Roslan Salleh Buta Selepas Saraf Dimatikan

Keadaan kesihatan pelakon veteran, Roslan Saleh dilaporkan menunjukkan perkembangan positif dan kembali bersemangat sewaktu rakan-rakan artis melakukan ziarah baru-baru ini.

Memetik mStar Online, pelakon Anne Abdullah berkata Roslan atau mesra dipanggil Pak Lan masih mengenali rakan-rakan yang datang menziarah walaupun penglihatannya bermasalah.

“Alhamdulillah, saya lihat keadaannya kini semakin baik. Abang Lan sudah boleh duduk dan berselera makan. Walaupun penglihatannya sudah tiada namun dia masih mengenali kami yang datang menziarahinya baru-baru ini,” katanya.

Menurut Anne, pelakon veteran berusia 65 tahun itu nampak lebih bersemangat dan gembira apabila ada rakan-rakan datang berkunjung dan bertanya khabar.

“Meskipun kami semua sibuk dengan urusan kerja, Alhamdulillah kami cuba luangkan masa berjumpa dengannya. Saya harap rakan-rakan selebriti lain turut datang menjenguk Abang Lan,” katanya.

Dalam pada itu, Anne menjelaskan penglihatan Pak Lan terjejas bukan disebabkan penyakit diabetes tetapi sering mengalami sakit kepala kronik.

Katanya lagi, doktor mengambil keputusan mematikan saraf pada bahagian mata untuk mengurangkan sakit kepala yang ditanggung Pak Lan.

“Penglihatannya mungkin terjejas tetapi selepas melakukan pembedahan itu, Pak Lan kini tidak lagi menanggung sakit kepala kronik,” katanya.

Terdahulu, Pak Lan dilaporkan berada dalam keadaan kurang baik akibat penyakit diabetes yang dihapinya sejak 10 tahun lalu.


Fesyen Baju ‘Tajam’ Di Dada, Nadia Brian Ditegur Netizen

Baru-baru ini, perkongsian pelakon Nadia Brian menjadi perhatian apabila memuat naik videonya sedang bersiap untuk satu acara.

Menerusi video tersebut, Nadia dilihat ditatarias serta mengenakan usana serba merah jambu hasil rekaan Adi Suhaizad.

Bagaimanapun, ramai yang kurang senang dengan bahagian dada fesyen baju tersebut yang dikatakan tidak sesuai untuk dipertontonkan kepada umum.

Diruangan komen, rata-rata netizen memberikan teguran kepada Nadia supaya lebih berhati-hati dalam berpakaian serta menyifatkan pelakon itu berani memakai fesyen seperti itu.

Dalam pada itu, ada yang meluahkan rasa malu melihat pakaian yang dikenakan oleh pelakon itu serta mengatakan mereka memberi teguran sekadar untuk memberi peringatan dan mendoakan agar diberikan hidayah.


“Saya Bukan Nakkan Wafa Pun, Saya Ada Standard Perempuan Yang Saya Mahukan” – Iqbal

Sebelum ini hangat diperkatakan apabila usahawan sensasi, Iqbal Zulkefli memuat naik gambarnya dengan pelakon meningkat naik, Wafariena Roslan di Instagram.

Bagaimanapun, Wafariena mengakui tidak selesa apabila dikaitkan dengan Iqbal serta turut mempersoalkan motif usahawan itu yang secara terbuka tiba-tiba mahu mendekatinya.

BACA: “Rasa Seperti Dihempap Batu Ke Muka Bila Wafariena Hentam Saya” – Iqbal Zulkefli

Memetik mStar Online, Iqbal meluahkan rasa terkilan apabila dikatakan sengaja mencari publisiti murahan dengan berkongsikan gambarnya dengan aktres itu di media sosial

Menurut Iqbal lagi, dia menyifatkan Wafariena bersikap tidak profesional kerana bukan aktres itu sendiri yang memberikan jawapan sehingga perkara itu menjadi bualan ramai.

“Saya paling terkesan apabila ibu Wafa yang memberikan jawapan… kenapa bukan Wafa sendiri? Beritahu dan jujur saja… saya pun ada juga pengurus di belakang saya tapi kita ni bukanlah tahap macam Datuk Seri Siti Nurhaliza, Neelofa untuk serahkan kepada pengurus jawab sahaja sendiri.

“Jawab dan berdepan sendiri, kita buat perkara tu secara profesional sahaja,” katanya.

Dalam pada itu, Iqbal turut menegaskan dia tidak pernah mengurat Wafariena serta mengatakan aktres itu bukanlah gadis idaman yang dia mahukan.

“Tidak pernah sekali pun saya mengurat Wafa! Jujur saya beritahu saya bukan nakkan Wafa pun! Wafa kena tahu yang saya tiada perasaan pun terhadap Wafa dan saya pun ada standard dan kriteria perempuan yang saya mahukan,” katanya.


“Tau Tak Sakit Bawah Kena Rodok Macam Mana?” Ustaza Siti Afifah Bidas UAI

Baru-baru ini, pendakwah terkenal Ustaz Azhar Idrus ada menjelaskan dakwaan mengenai suami dayus apabila membenarkan isteri bersalin dengan doktor lelaki.

Menurut Ustaz Azhar Idrus atau lebih dikenali sebagai UAI berkata bersalin adalah kritikal kerana berkaitan dengan dua nyawa dan jika tiada doktor wanita tidak berdosa jika doktor lelaki menguruskannya.

Bagaimanapun, penjelasan UAI itu dibidas oleh penceramah bebas, Ustazah Siti Afifah Shahbudin yang menyifatkan UAI tidak memahami dengan hukum Allah.

“Minta maaf Ustaz Azhar Idrus. Saya seorang wanita yang mengalami pengalaman mengandung dan beranak. Ini masalah wanita tau ustaz! Masalah wanita!

“Yang meletakkan hukum dayus, tanda-tanda lelaki dayus adalah Allah Taala. Jadi, apa saya nak cakap dekat ustaz.. mungkin terlepas pandang,” katanya.

Replying to @s_yqjs ini apa yg dia Kata UAI tak faham bab hukum

? original sound – MR H A F I Z E K – MR H A F I Z E K

Siti Afifah turut mempersoalkan adakah ustaz pernah berada  dalam situasi wanita bersalin serta bertanyakan sama ada UAI pernah merasai pengalaman sakitnya  melahirkan anak.

Penceramah bebas itu turut bertanya pendapat UAI mengenai prosedur ketika bersalin terutamanya jika ia dilakukan oleh doktor lelaki.

“Dalam masa sama, apa tindakan ustaz sebagai ulama melihat doktor membuat kajian kepada wanita dengan menyeluk, main-main dekat dalam (kemaluan) dan sebagainya.

“Apa ustaz perjuangkan selama ini? Tidakkah berasa ini sebagai tanggungjawab ulama dan ustaz? Mana jiwa kamu? Ini pasal maruah wanita. Jangan mudah nak halal haram.

“Apa usaha ustaz nak mempertahankan maruah wanita apabila suaminya di luar kemampuan? Apa usaha ustaz yang mempunyai pengikut ramai sampaikan kepada kerajaan bahawa wanita-wanita tidak reda dijadikan bahan kaji.

“Ustaz tau tak sakit dirodok di bawah (kemaluan) macam mana? Bukan seorang atau dua (doktor) yang masuk (kemaluan). Itu belum lagi tangan bukan Muslim. Tangan lelaki tau tak macam mana?” katanya.


Pelakon Syazlin Zainal Maut Akibat Jatuh Tingkat 22 Pangsapuri

Polis mengesahkan pelakon dan selebriti media sosial, Syazlin Zainal maut selepas terjatuh daripada tingkat 22 di sebuah pangsapuri di Taman Iskandar, Johor semalam.

Memetik Kosmo, Ketua Polis Daerah Johor Bahru Selatan, Asisten Komisioner Raub Selamat berkata, pihaknya menerima maklumat mengenai kejadian itu pada pukul 12.50 tengah hari.

Menurutnya, panggilan awam memaklumkan mereka menemukan mayat seorang wanita di bahagian bawah pangsapuri itu.

Hasil siasatan mendapati wanita berkenaan adalah seorang warga tempatan berusia 26 tahun dan bekerja sebagai seorang pelakon sambilan.

“Sebab kematian adalah jatuh dari tingkat 22 pangsapuri dan mangsa disahkan meninggal dunia oleh pegawai perubatan dari Hospital Sultanah Aminah (HSA) di sini,” katanya.

Dalam pada itu, siasatan awal polis tidak menemukan sebarang unsur jenayah dan kes tersebut diklasifikasikan sebagai mati mengejut.

Bagaimanapun, pihak polis meminta orang ramai yang melihat kejadian itu diminta menghulurkan maklumat kepada pegawai penyiasat.

Difahamkan, proses bedah siasat masih lagi dijalankan dan jenazah dijangka dikebumikan di Tanah Perkhuburan Islam Kassim Noor, Kampung Sungai Danga.


Najwa Latif Sah Bergelar Isteri Akwa Arifin

Tahniah diucapkan buat penyanyi Najwa Latif yang sah bergelar isteri kepada ahli muzik, Akwa Arifin dengan sekali lafaz pagi tadi.

Berita gembira itu dimaklumkan oleh Najwa menerusi satu perkongsian di Instagram sebentar tadi.

Memetik mStar Online, majlis pernikahan pasangan itu diadakan secara tertutup di Batu Pahat, Johor kira-kira jam 8.30 pagi tadi dengan dihadiri ahli keluarga dan kenalan terdekat.

Pada majlis itu, Akwa menyerahkan mas kahwin 2.5 gram emas kepada Najwa.

Pengurus kepada penyanyi itu, Azahari Jaafar berkata Najwa sudah lama merancang perkahwinan tersebut namun tidak menghebahkan kepada umum.

Difahamkan, pasangan itu akan diraikan dalam sebuah majlis kenduri selepas solat Jumaat di kampung halamannya.


Hawa Rizwana Akui Bukan Mudah Ganti Tempat Neelofa

Kini bergelar hos program MeleTOP, ada segelintir penonton sudah mula membandingkan cara penyampaian Hawa Rizwana dengan bekas pengacara, Neelofa.

Memetik mStar Online, Hawa berkata dia mahu dikenali atas nama sendiri serta berharap penonton dapat menerima kehadirannya dalam industri.

“Sebelum menjadi pengacara televisyen wajah saya sudah viral kerana dikatakan sama seperti Neelofa, kalau fikir apa orang hendak kata memang kita akan duduk di tempat sama sahaja. Saya perlu bekerja.

“Terserah pada orang lain untuk membuat tanggapan tetapi kalau boleh saya mahu dikenali bukan sebab orang lain. Semoga satu hari nanti orang boleh terima kehadiran saya,” katanya.

Menurut Hawa lagi, dia mengakui bukan mudah untuk menggantikan tempat Neelofa yang sudah lapan tahun sebagai hos tetap program realiti MeleTOP.

“Selama lapan tahun menjadi hos program ini, Neelofa telah meletakkan satu tanda aras tinggi. Memanglah ada sedikit tekanan untuk saya gantikan tempatnya. Namun, siapa yang tidak mahu memberikan terbaik menjadi seorang pengacara MeleTOP,” katanya.

Dalam pada itu, Hawa turut meluahkan rasa terharu bapanya Prof. Datuk Dr. Ahmad Redzuan Abdul Rahman memberi restu kepadanya untuk menjadi hos rancangan berbentuk hiburan.

“Ibu bapa sangat menjaga setiap tingkah laku saya. Apabila berlaku perubahan drastik dalam kerjaya ini pastinya saya mahu mendapatkan restu mereka.

“Tak sangka ayah sangat mudah memberi restu apabila menerima tawaran ini. Ayah menonton setiap hasil kerja saya dan dia akan memberi komen jika ada yang tak kena. Kadang kala dia juga berikan doa,” katanya.


“Makin Menjadi-Jadi Lepas Balik Umrah, Macam Pergi Bersiar-Siar Je Dekat Sana”

Sebut saja nama Daiyan Trisha sememangnya pelakon itu sering menjadi perhatian ramai serta fesyennya turut menjadi tarikan.

Bagaimanapun, perkongsian terbaru Daiyan menimbulkan rasa kurang senang netizen apabila ada yang menyifatkan pakaiannya agak mencolok mata.

BACA: Balik Dari Tunai Umrah, Daiyan Trisha Suka Baca Terjemahan Al-Quran

Menerusi perkongsiannya itu, Daiyan dilihat memakai baju berwarna krim terdedah di baju seolah memperlihatkan bayang susuk tubuh badannya.

Seperti sudah dijangka, rata-rata netizen menegur Daiyan supaya tampil dengan pakaian longgar serta menyindir ‘pontianak’ pun memakai baju longgar.

Dalam pada itu, ada yang mempertikaikan tujuan Daiyan ke Tanah Suci Mekah menunaikan umrah jika berpakaian seperti itu.

Terdahulu, Daiyan mengerjakan ibadah Umrah pada April lalu. Daiyan berkata ianya merupakan kenangan terbaik sepanjang hidupnya.


Outfit Sukan Terlalu Ketat, Hawa Rizwana Ditegur Netizen

Baru-baru ini, perkongsian pengacara popular Hawa Rizwana menjadi perhatian apabila memuat naik video mempromosikan produk penjagaan rambut dan mengaitkan dengan hobinya iaitu berbasikal.

Bagaimanapun, apa yang menjadi bualan adalah pakaian yang sukan yang dipakainya didakwa terlalu ketat sehingga menampakkan bentuh tubuhnya.

Menerusi video itu, Hawa yang juga pengacara MeleTOP mengenakan set lengkap pakaian sukan berwarna hitam.

Diruangan komen, rata-rata netizen kurang senang dengan penampilan pengacara itu yang disifatkan tidak sesuai dengan imejnya yang berhijab.

Meskipun ramai yang mengecam, namun ada yang menitipkan nasihat adalah lebih baik jika dapat menjaga pemakaian yang tidak menampakkan bentuk badan.

Malah, ada yang meminta Hawa supaya lebih berhati-hati dalam memilih pakaian supaya dapat mengelak daripada fitnah.


Netizen Teruja Fazura & Athisha Khan Bertegur Sapa

Baru-baru ini, tular video di aplikasi TikTok memaparkan pertemuan selebriti popular, Nur Fazura bersama Athisha Khan yang juga merupakan adik kepada pengacara, Neelofa.

Menerusi video itu, kedua-duanya dilihat bertegur sapa antara satu sama lain ketika menghadiri sebuah majlis di hotel terkemuka di ibu negara.

BACA: Fazura Mengah Dukung Fatima, Netizen Persoal Fattah Amin Langsung Tak Tolong?

Fazura dilihat sempat memuji kecantikan Atihsha. Bagaimanapun, Atisha seakan-akan menidakkan serta malu menerima pujian daripada pelakon itu.

Video tersebut mendapat pelbagai reaksi daripada netizen yang terkejut dan teruja melihat kedua-duanya bertegur sapa serta memuji kecantikan Fazura dan Athisha.

Malah, ramai yang memuji keperibadian mereka berdua yang bukan sahaja cantik malah disifatkan seorang yang merendah diri.


Sharifah Sakinah Cuba Nasib ‘Tackle’ Meerqeen?

Pasti ramai tahu pelakon Sharifah Sakinah mempunyai karakter yang ‘gila-gila’ dalam lakonan mahupun realiti. Ada sahaja gelagat lucunya yang menghiburkan netizen.

Baru-baru ini, tular video dikongsikan seorang pengguna Twitter dimana Sakinah menunjukkan mesej perbualannya bersama aktor kacak, Meerqeen.

lawak betul la dengan Sharifah Sakinah ni ? #foryoupage #fyp? #sharifahsakinah #meerqeen

Dalam perbualan itu, Sakinah meluahkan perasaan dengan mengajak aktor itu ‘couple’. Mesej Sakinah itu mendapat respon positif daripada Meerqeen yang ‘melayan’ aktres berkenaan.

Perkongsian video itu mendapat pelbagai reaksi daripada netizen yang mengetahui kedua pelakon itu hanya melawak sahaja.

Lebih lucu, netizen terkejut dan terhibur melihat penampilan Sakinah yang menyerupai hantu selepas menunjukkan mesej tersebut.


Zamani Dibenar Pulang Ke Rumah, Badan Kembali Tegak Selepas Pembedahan

Selepas tiga hari menjalani pembedahan membetulkan tulang belakang melengkung akibat penyakit skoliosis pada Isnin lalu, penyanyi Zamani dibenarkan keluar hospital petang ini.

Memetik BH Online, perkara itu dimaklumkan oleh isterinya, Nur Juliana Abd Rani yang turut berkongsikan keadaan kesihatan suaminya bertambah baik.

BACA: Zamani Selamat Jalani Pembedahan, Isteri Ucap Terima Kasih Doa Peminat

“Assalamualaikum semua. Alhamdulillah Zamani dibenarkan keluar hospital petang ini. Saya dan Zamani ingin merakamkan jutaan terima kasih kepada doktor, team operation dan semua kakitangan Sunway Medical Centre Velocity serta kepada semua yang mengambil berat dan mendoakan Zamani sepanjang beliau menjalani pembedahan sehingga ke hari ini.

“Kami juga ingin mengucapkan terima kasih tidak terhingga kepada Pak Nil (Datuk Aznil Nawawi), semua peminat-peminat, pihak media dan para penyumbang dana untuk Zamani. Segala budi baik dan doa anda semua amat kami hargai sehingga akhir hayat,” katanya.

Menerusi satu perkongsian di Instagram, Juliana turut berkongsikan video perkembangan terbaru suaminya dilihat berjalan di hospital.

Sebelum ini, Juliana memaklumkan, Zamani dalam keadaan baik selepas 48 jam menjalani pembedahan dan sedang berada dalam pemantauan pihak hospital.

Juliana berkata, Zamani dinasihatkan doktor supaya berehat lebih lama bagi memastikan keadaan kesihatannya pulih dengan cepat.


“Rasa Seperti Dihempap Batu Ke Muka Bila Wafariena Hentam Saya” – Iqbal Zulkefli

Sebelum ini hangat diperkatakan apabila usahawan sensasi, Iqbal Zulkefli memuat naik gambarnya dengan pelakon meningkat naik, Wafariena Roslan di Instagram.

Bagaimanapun, Wafariena mengakui tidak selesa apabila dikaitkan dengan Iqbal serta turut mempersoalkan motif usahawan itu yang secara terbuka tiba-tiba mahu mendekatinya.

Susulan kenyataan Wafariena itu, Iqbal tampil memberi respon mengatakan dia tidak melakukan sesuatu perkara mengikut perasaan semata-mata.

Menurut Iqbal lagi, dia baik dengan semua orang serta menghormati semua individu sepanjang menjayakan penggambaran bersama aktres tersebut baru-baru ini.

Sementara itu, menerusi satu perkongsian di Insta Story, Iqbal merasakan wajahnya seperti dihempap batu apabila Wafariena mengeluarkan kenyataan menghentamnya.

Dalam pada itu, Iqbal turut bertanyakan kepada aktres itu adakah dia berkelakuan tidak baik sepanjang penggambaran bersama.

Dalam satu perkongsian lain, Iqbal berkata dia tidak kisah dipandang terhegeh-hegeh kerana dari awal dia mengatakan hanya berkawan sahaja dengan Wafariena.


Empat Kali Bersalin ‘Czer’, Adira Ikat Peranakan

Penyanyi Adira Suhaimi dekat melakukan prosedur mengikat peranakan bagi mengelakkan untuk kembali hamil selepas dikurniakan empat cahaya mata.

Memetik Kosmo, Adira berkata dia berbuat demikian atas nasihat doktor memandangkan sudah empat kali dia bersalin secara pembedahan caesarean.

“Cukuplah empat orang anak. Sudah empat kali saya bersalin secara pembedahan czer. Kalau saya hamil lagi, mungkin akan ada risiko kesihatan. Atas sebab tertentu dan nasihat doktor, saya bersetuju untuk ikat peranakan. Suami pun tiada halangan,” katanya.

Menurut Adira lagi, kehidupannya kini sudah lengkap selepas dikurniakan empat orang anak iaitu dua lelaki dan dua perempuan.

“Cukuplah dua lelaki dan dua perempuan. Selepas ini saya boleh fokus dengan empat orang anak. Alhamdulillah saya rasa kehidupan saya kini sudah pun lengkap. Saya sangat bersyukur dengan kurniaan ini termasuk soal kerjaya juga,” katanya.

Berkongsi mengenai membahagikan masa antara kerjaya dan anak-anak, Adira berkata dia tidak berdepan dengan masalah kerana mempunyai pembantu rumah untuk membantunya.

“Anak-anak masih kecil. Saya kena ada pembantu untuk menolong saya. Tapi anak-anak tetap nombor satu.

“Soal kerja, saya bukan memilih, tapi kalau memerlukan saya bergerak terlalu jauh, saya akan fikir juga. Paling tidak saya akan bawa anak bersama-sama. Kalau kena ‘terbang’ pun saya akan minta balik hari,” katanya.

Adira bernikah dengan seorang ahli perniagaan, Datuk Seri Adnan Abu atau Datuk Red pada 3 Disember 2015 di Songkhla, Thailand. Pasangan itu dikurniakan empat cahaya mata, Anggrek, 5, Asan, 4, Anggun, 3 dan Ayub, dua bulan.


Duet Bersama Caprice, Aliff Syukri Yakin Ramai Tak Sabar Dengar Suaranya

Perkongsian Datuk Seri Aliff Syukri menjadi perhatian ramai apabila bakal muncul dengan single terbaru berduet dengan penyanyi rap Caprice.

Menerusi posting tersebut, usahawan kosmetik itu dilihat sedang melakukan perbincangan dengan Caprice di sebuah studio rakaman.

Aliff turut mengatakan pasti ramai yang tidak sabar untuk mendengar suaranya serta mengakui dirinya penyanyi nombor satu.

“Komen jujur please suara saya merdukan.. pasti ramai yang tak sabar nak dengar suara penyanyi nombor satu beraksi,” tulisnya.

Menerusi Insta Story, Aliff turut berkongsikan beberapa video di sebalik tabir pembikinan muzik video (MV) lagu berkenaan.

Terdahulu, Caprice memuji lagu Swipe nyanyian Alyph duet bersama usahawan kosmetik, Datuk Seri Vida sehingga menjadi fenomena di media sosial.

Caprice turut mengajak Aliff Syukri untuk berduet, namun memberikan syarat meminta agar tiada adegan ‘menyotong’ jika ingin berkolaborasi dengannya.


Lima Bulan Cerai, Janda Tegar Dah Ada Pengganti

Baru sahaja lima bulan bercerai, bekas isteri penyanyi Indonesia, Tegar iaitu Sarah Sheilka didakwa sudah bertemu pengganti.

Perkongsian wanita itu menjadi perhatian ramai apabila memuat naik beberapa keping gambar mesra dengan seorang lelaki di media sosial.

Meskipun ramai yang bertanyakan di ruanga komen, namun Sarah tidak menjelaskan siapa gerangan lelaki bernama Fatham itu.

Terdahulu, rumah tanga penyanyi terkenal Indonesia iaitu Tegar Septian hanya mampu bertahan selama dua tahun sahaja selepas mendedahkan sudah bercerai degan isterinya, Sarah Sheilka pada Jun lalu akibat masalah kewangan.

Tegar mendirikan rumah tangga pada usia 19 tahun. Pasangan itu mempunyai seorang cahaya mata lelaki, Abidzar Oktaviano Putra Septian kini berusia dua tahun.


Ahli Keluarga Ira Kazar Terima Notis Peguam

Pelakon dan usahawan, Puteri Sarah Liyana mendakwa salah seorang ahli keluarga Ira Kazar memberi kenyataan berkaitan dengan dirinya menerusi media sosial, baru-baru ini.

Memetik BH Online, peguam Puteri Sarah telah meneliti kenyataan yang dikeluarkan dan mendapati ianya melanggar perintah injuksi interim yang diserahkan kepada pihak defendan pada 28 Jun lalu.

“Ada ahli keluarga pihak defendan melanggar perintah injuksi. Jadi, kes ini diserahkan kepada peguam. Sepatutnya, pihak defendan tidak boleh mengeluarkan kenyataan atau menyebut nama saya dalam media sosial. Itu tidak sepatutnya berlaku.

“Disebabkan itu, peguam sudah dapat mengesan individu di kalangan ahli keluarga defendan membuat kenyataan membabitkan nama saya dalam media sosial,” katanya.

Sementara itu, Puteri Sarah berkata dia tidak mengambil tahu tentang perkara itu namun dimaklumkan oleh netizen dan menyerahkan hal berkenaan kepada peguamnya.

“Saya dapat tahu perkara ini selepas diberitahu netizen. Jika ikutkan, saya tak ambil tahu sebab terlalu sibuk dengan kerja.

“Namun, netizen maklumkan dan saya terus menyerahkan perkara ini kepada peguam untuk mendapatkan kepastian sama ada melanggar perintah injuksi atau tidak.

“Peguam mengesahkan ia melanggar dan surat peguam sudah diserahkan kepada individu berkenaan, semalam,” katanya.

Pada 28 Jun lalu, Puteri Sarah menerusi peguamnya  menyerahkan perintah injuksi interim kepada pihak defendan iaitu Ira Kazar.

Perintah itu diperoleh dari Mahkamah Sesyen Kuala Lumpur pada 24 Jun lalu meminta defendan berhenti mengeluarkan k kenyataan mengenai Puteri Sarah di media sosial atau menyebarkan apa-apa bentuk gangguan.


“Syukur Allah Lindungi Saya Dari Maksiat…Tak Gemar Bila Lelaki Suka Saya” – Elfaeza Ul Haq

Baru-baru ini, bekas pelakon dan aktivis kemanusiaan, Elfaeza Ul Haq berkongsikan kisah penghijrahannya menerusi sembang santai bersama pendakwah bebas, Ustazah Asma’ Harun.

Tular video di aplikasi TikTok Elfaeza menjawab persoalan berhubung soal perkahwinan dan jodoh. Ustazah Asma bertanyakan tidak tertekankah apabila ada yang bertanyakan mengenai soal jodoh.

BACA: Netizen Tuduh Ustazah Asma’ Tak Jaga Iktilat Ketika Bertemu Mawla Amin?

“Eifa adalah lambang wanita yang sabar dalam bab jodoh. Rupa ada, kerjaya ada. Dari segi zahir orang menilai semua lengkap pakejnya.

“Tapi kenapa tak nikah sedangkan sudah berumur 37 tahun? Rasa tertekan tak bila orang tanya?,” tanya Ustazah Asma’.

Elfaeza berkata dia meluahkan rasa syukur apabila dilindungi oleh Allah SWT kerana terhindar dari melakukan maksiat. Katanya lagi, dia turut bersyukur tidak ramai lelaki cuba mendekatinya.

“Nombor satu, kalau nak kata saya ni banyak tolak orang sebenarnya tidak. Malah, Saya bersyukur tak banyak orang yang cuba mendekati saya. Dari saya di usia muda saya bersyukur sebab rasa Allah melindungi saya daripada maksiat.

“Orang yang segan itu bagus. Saya tak suka bila lelaki suka saya. Bila ramai yang tanya tak ada ke orang nak merisik atau ajak berkenalan, memang tiada Alhamdulillah.

“Saya rasa lebih tenang, maknanya Allah melindungi dan buat rasa segan dekat hati lelaki-lelaki yang memandang tu,” katanya.


Ibu Wafariena Terkilan Dengan Sikap Iqbal Zulkefli

Ibu kepada pelakon Wafariena Roslan iaitu Suzana Hamad meluahkan rasa kesal dengan sikap usahawan sensasi, Iqbal Zulkefli yang cuba melibatkan anaknya dengan ‘gosip cinta’ berbaur publisiti murahan di media sosial.

Memetik Harian Metro, Suzana turut berkongsikan cerita sebenar dimana Iqbal yang mengajak anaknya bergambar terlebih dahulu dengannya ketika di set penggambaran telefilem di Kelantan, baru-baru ini.

BACA: “Wafariena Memang Cantik, Tapi Ramai Lagi Perempuan Lain Pun Cantik” – Iqbal

“Saya ada di lokasi penggambaran itu dan Iqbal yang minta izin untuk bergambar dengan Wafa. Saya pun benarkan kerana mengambil gambar adalah perkara biasa bagi seseorang artis.

“Tapi, tak tahu pula ia cuba dijadikan modal oleh Iqbal untuk mengaitkan Wafa dengan gosip cinta yang tidak wujud, namun terpalit dengan publisiti murahan sebegitu.

“Kalau betul dia (Iqbal) nak kenal Wafa lebih dekat, kenapa tak beritahu dan tanya pada saya yang ada sama di lokasi berkenaan. Ini terus buat luahan di Instagram dan apa motif sebenarnya?,” katanya.

Terdahulu, perkongsian Iqbal Zulkefli menjadi perhatian apabila memuat naik gambar bersama Wafariena sehingga ada yang mengatakan kedua-duanya dilihat sepadan dan meminta mereka segera berkahwin.

Bagaimanapun, Wafariena mengakui tidak selesa dengan pengakuan Iqbal yang secara terbuka tiba-tiba mahu mendekati dirinya.


BCL Tabur Bunga Mawar Di Pusara Ashraf Sinclair Sempena Ulang Tahun Perkahwinan Ke-14

Pejam celik sudah dua tahun suami kepada penyanyi Indonesia, Bunga Citra Lestari iaitu Allahyarham Ashraf Sinclair pergi menghadap Ilahi pada Februari 2020.

Meskipun terpalit dengan kontroversi panas apabila tular fotonya dilihat buncit sehingga dituduh hamil, namun BCL memilih untuk membiarkan sahaja isu tersebut.

Terbaru, BCL dilihat memuat naik video ke pusara arwah suaminya sempena ulang tahun perkahwinan mereka yang ke-14.

Menerusi video itu, BCL membawa kelopak bunga mawar untuk ditabur di atas pusara Ashraf. BCL turut menitipkan ucapan istimewa buat arwah dimana suaminya itu akan sentiasa berada di hatinya.

“14 tahun lalu, kita sudah berjanji untuk sentiasa menyayangi antara satu sama lain. Dan, hari ini walaupun kita berada di dunia yang berbeza dan kehidupan telah berbeza untuk saya di sini tetapi, awak akan selamanya dihati saya. Happy Anniversary!,” tulisnya.

Diruangan komen rata-rata netizen meluahkan rasa sayu melihat video tersebut serta turut mengucapkan selamat ulang tahun dan sedekahkan Al-Fatihah kepada Allahyarham.

BCL mendirikan rumah tangga dengan Ashraf pada 2008 dan pasangan itu dikurniakan seorang cahaya mata lelaki Noah Aidan Sinclair kini berusia 12 tahun.


Shuib Mengaku Berkawan Rapat Dengan Watie, Mohon Doa Peminat

Baru-baru ini, foto pelawak Shuib Sepahtu bersama anak-anak menjadi perhatian ramai apabila netizen ternampak kelibat seorang wanita dipercayai bersama dengan mereka.

Memetik mStar Online, Shuib mengakui sedang berkawan rapat dengan wanita tersebut yang merupakan seorang usahawan serta memohon peminat mendoakan yang baik-baik.

BACA: “Wan Sharmila Ok, Watie Jangan” – Netizen Tak Restu Shuib Jalin Cinta Dengan Usahawan Wanita

“Kalau saya bergambar dengan mana-mana wanita, ada sahaja diperkatakan. Jika ia seperti yang diperkatakan, maka itulah sebenarnya. Apa boleh saya cakap sekarang ini sedang berkawan. Kalau dia boleh menjadi jodoh saya, apa salahnya? Doakanlah saya,” katanya.

Sebelum ini, menerusi gambar yang tular itu apa yang menjadi perhatian netizen adalah pantulan seorang wanita merakamkan gambar Shuib bersama anak-anak dipercayai usahawan bernama Watie Hanifiah yang pernah heboh diperkatakan.

Dalam pada itu, Shuib berkata dia lebih mengutamakan mengenai anak-anaknya terlebih dahulu berbanding untuk dirinya mencari teman hidup.

“Sekarang ini saya lebih fikirkan kepentingan anak-anak. Sebagai bapa saya tahu apa yang kurang. Mereka perlukan kasih sayang dan sentuhan seorang wanita. Kalau orang ini boleh berikan perkara tersebut, tidak salah untuk saya cuba berkawan.

“Taku nak bercakap panjang soal jodoh, jadi saya serahkan kepada ketentuan Allah. Tetapi saya juga perlu berusaha ke arah itu,” katanya.


Sharifah Rose Akui Salah Sentuh Pelakon Lelaki

Pelakon yang kini meningkat naik, Sharifah Rose mengakui kesilapnya melakonkan babak bersentuhan dengan pelakon lelaki apatah lagi ia merupakan isu sensitif.

Memetik Astro Gempak, Rose menyifatkan dia melakonkan babak mesra bersama lelaki sebagai menjalankan tanggungjawabnya sebagai pelakon sahaja serta masih tahu menjaga batas sebagai seorang wanita bertudung.

Menurut Rose lagi, di awal penggambaran dia sudah memaklumkan kepafa pengarah dan produser untuk mengelakkan diri daripada melakonkan babak mesra atau sensitif.

Pada awal penggambaran saya ada memberitahu pihak produser dan pengarah, jika ada babak mesra atau sensitif, selagi boleh elak, akan elakkan.

“Tetapi, kalau babak itu perlu bersentuhan, contohnya saya pengsan dan dia (pelakon lelaki) perlu angkat dan tolong saya, mungkin ia tak dapat dielakkan,”katanya.

Bagaimanapun, Rose mengakui babak bersentuhan agak sensitif bagi sesetengah netizen serta dia tidak menegakkan benang yang sudah basah kerana yang salah tetap salah juga.

“Saya pelakon, itu tangunggjawab sebagai seorang pelakon. Bukan nak kata saya tak kisah sangat, tapi masih tahu ada batasnya juga.

“Daripada itu saya belajar sesuatu juga untuk menjadi pelakon lebih baik,” katanya.


Baru 14 Tahun, Netizen Terkejut Qistina Raisah Bercinta Dengan Lelaki Dewasa?

Sejak kebelakangan ini ada cerita membabitkan pelakon cilik, Qistina Raisah diperkatakan ramai dimana sebelum ini tular videonya memakai baju ketat di bahagian dadanya.

Terbaru, hangat diperkatakan apabila pelakon berusia 14 tahun itu dilihat ada memuat naik gambar bersama seorang lelaki dengan kapsyen akaun IG lelaki berkenaan serta emoji hati.

Tidak dapat dipastikan identiti lelaki itu, diruangan komen posting berkenaan rata-rata netizen terkejut Qistina menjalin hubungan cinta didakwa dengan lelaki dewasa.

Ada juga netizen mempersoalkan bukankah Qistina baru sahaja berusia 14 tahun namun bercinta dengan lelaki dewasa serta mengaitkan dengan pedofilia.

Sementara itu, isu tersebut turut menjadi bualan hangat di laman Twitter dimana ada netizen mendakwa lelaki tersebut berusia 17 tahun dan tiada masalah untuk mereka bercinta.

Namun, ada netizen mengatakan lelaki berkenaan berusia 21 tahun dan dikatakan tidak sesuai untuk bercinta dengan budak bawah umur seperti Qistina.

Bagaimanapun, setakat ini tidak dapat dipastikan usia sebenar lelaki tersebut memandangkan tiada info di media sosial miliknya.


Kasut Yang Sangat Selesa! Sebab Itulah Ramai Yang Suka!

Mencari sesuatu yang kita suka dan selesa itu bukan perkara mudah ya kawan-kawan! Tak kisahlah dari segi makanan, pakaian ataupun sandal. Semuanya perlukan keserasian dalam diri, barulah aktiviti seharian kita sangat menyenangkan!

Bila bercakap tentang sandal, inilah salah satu perkara yang amat perlu dititikberatkan. Memandangkan apa yang kita sarungkan di kaki juga, memerlukan ketelitian yang mendalam, bukan sekadar membeli tanpa mengira keselesaan kaki.

Kalau anda nak tahu, pemilihan kasut yang mempunyai alas kaki Microwobbleboard™ sangat selesa dan ergonomik membuatkan anda seumpama berjalan di atas awan. Jadi kasut yang selesa dipakai akan membuatkan kaki anda lebih sihat. Barulah boleh berjalan dalam tempoh yang lama dengan selesa tanpa merasa sakit.

FitFlop menyediakan pelbagai jenis koleksi Shuv yang boleh digayakan dengan pelbagai gaya. Rekaan bentuk Classic Clogs yang merupakan keperluan penting untuk pelbagai acara dari siang ke malam, dari meja kerja ke acara makan malam, berlari mengelilingi bandar, larian sekolah atau menghadiri minggu fesyen, semuanya boleh dilakukan dengan kasut FitFlop.

Bukan itu saja, tekstur The Shuv ini sangat selesa. Rekaan yang cukup bergaya dan sangat sesuai untuk anda yang sukakan gaya kasual. Pilih apa saja pakaian di dalam almari anda dan kemudian sarungkan The Shuv! Tak perlu runsing untuk mencari kasut yang lain. Yang penting anda pasti tampak trendy!

Rangkaian kasut FitFlop memberi keselesaan dan menjaga kesihatan kaki anda namun masih boleh tampil bergaya.

Paling menarik, bila anda menyarungkan sandal FitFlop ini, akan membuatkan kaki anda tidak berasa letih dan menjadikan postur badan anda lebih baik.

Jadi apa tunggu lagi, mari kami perkenalkan kepada anda koleksi terbaru dari FitFlop.

Reka bentuk Shuv Leather Clogs ini diperbuat daripada kulit di bahagian atas dan dikeliling kasut untuk memberi keselesan kepada si pemakai.

Gaya ini bukan sahaja kelihatan mewah, malahan ia juga dapat memberi kesan yang nyaman kepada kaki anda. Jadi inilah kasut yang boleh disuaipadankan dengan pasangan anda.

Kasut bertutup yang direka khas oleh FitFlop ini sesuai buat si pemakai yang ingin kelihatan kemas dan formal. Tidak terhad kepada rekaan semata-mata.

FitFlop juga menekankan kualiti di mana rekaan ini diperbuat daripada 100% kulit. Kasut bertumit rata (flat) seperti ini juga sangat sesuai untuk para ibu yang sentiasa melakukan banyak pergerakan sesuai dengan aktiviti harian di luar.

Diinspirasikan oleh ikon. Toe-post versi sandal FitFlop  ini mempunyai gaya tersendiri buat si pemakai. Mempunyai Microwobbleboard™ FitFlop di bahagian tengah kasut yang memberi impak seperti kusyen yang meresap tekanan dan membuatkan si pemakai bagaikan berjalan di atas awan. Klasik modern minimalist ini semestinya menjadi kegemaran ramai.

Untuk makluman anda, pelbagai testimoni telah diterima daripada pengguna Fitflop antaranya dapat mengurangkan selulit, membakar lemak dan meregangkan otot, lutut tidak terasa perit lebih-lebih lagi apabila berjalan dalam tempoh yang agak lama.

Menyedari akan kemunculan beberapa jenama selipar selesa yang seumpama ini, malah turut bercirikan tapak kasut tebal, keunikan FitFlop ialah tapaknya lebih ringan dan direka melengkung di bahagian tapak kaki serta memberi cengkaman yang kuat tatkala melangkah.

Getah berteknologi tinggi ini dipadankan dengan rekaan tali kulit lembu yang dapat mengurangkan kesan melecet semasa pemakaian. Setiap kasutnya diuji dengan pembuatan teliti di kilang-kilang yang berada di China dan Vietnam sebelum dihantar kepada lebih 20 kumpulan perekanya. Ini termasuklah bahan lain yang bakal digunakan untuk setiap koleksi sama ada kulit lembut mahupun kanvas.

Jadi buat anda yang sedang mencari kasut yang selesa sesuai untuk melancong dan berjalan ke mana sahaja dalam tempoh yang lama, pilihlah FitFlop, dijamin selesa!

Koleksi Shuv baharu kini boleh didapati di semua kedai fizikal FitFlop. Tunggu apa lagi, pergi ke kedai FitFlop terdekat anda hari ini untuk meneroka lebih lanjut!


“Wafariena Memang Cantik, Tapi Ramai Lagi Perempuan Lain Pun Cantik” – Iqbal

Sebelum ini, pelakon Wafariena Roslan mengakui tidak selesa apabila dikaitkan dengan Iqbal Zulkefli selepas usahawan sensasi itu memuat naik foto mereka berdua di Instagram.

Wafarine turut mempersoalkan motif usahawan tersebut yang secara terbuka tiba-tiba mahu mendekati dirinya.

Susulan kenyataan Wafariena itu, Iqbal tampil memberi respon mengatakan dia tidak melakukan sesuatu perkara mengikut perasaan semata-mata.

“Awal-awal sebelum viral lagi, saya dah maklum Wafa, saya buat sesuatu semuanya bertujuan bukan hanya ikut perasaan sahaja. Dan Wafa pun tahu sebab itu Wafa ambil gambar bertentangan mata.

“Semuanya untuk kebaikan bersama. Kita berlakon bersama. Tiada kaitan dengan “cari rezeki yang berkat dan hormat menghormati”,” tulisnya di ruangan komen Facebook Ohmymedia.

Menurut Iqbal lagi, dia baik dengan semua orang serta menghormati semua individu sepanjang menjayakan penggambaran bersama aktres tersebut baru-baru ini.

“Bukan tak kenal saya di set penggambaran macam mana saya hormat dan baik semua orang. Realitinya, Wafa memang cantik. Tetapi ramai lagi perempuan lain pun cantik,” tulisnya.


Tiket Konsert New Boyz Sold Out Dalam Tempoh 24 Jam

Vokalis kumpulan New Boyz iaitu Tomok memaklumkan tiket konsert New Boyz Sejarah Mungkin Berulang habis terjual dalam masa 24 jam selepas dibuka secara atas talian kepada orang ramai.

Memetik Kosmo, Tomok mengakui terkejut dengan sambutan diterima sehinggakan peminat berebut-rebut untuk mendapatkan tiket konsert meskipun hampir 20 tahun kumpulan itu tidak lagi aktif menyanyi.

BACA: Jadi Juri Jemputan, Netizen Bengang Dengan Komen Datuk Marlia Untuk Tomok?

“Alhamdulillah ya Allah. Saya sangat terharu dengan sokongan daripada semua peminat. Dalam masa 24 jam, 1,500 tiket untuk dua hari habis dijual.”

“Perasaan saya sangat terharu. Seakan tidak percaya. Terima kasih kepada peminat kerana masih ada menyokong perjalanan New Boyz. Saya sangat berbangga kerana tiket konsert New Boyz selama dua hari habis dijual dalam masa 24 jam,” katanya.

Menurut Tomok, pada awalnya dia bimbang seandainya tiket konsert tidak laku apatah lagi banyak konsert penyanyi lain termasuk artis dari luar negara bakal diadakan.

“Sejujurnya saya bimbang juga takut kalau-kalau tiket tidak laku. Industri muzik negara baru sahaja hendak pulih selepas pandemik Covid-19. Banyak juga konsert penyanyi lain yang menunggu giliran.

“Tapi alhamdulillah, masih ada lagi peminat yang menyokong New Boyz apabila kami mengumumkan bakal mengadakan konsert,” katanya.

Dalam pada itu, Tomok memberitahu pihaknya dalam perancangan menambah sehari lagi persembahan bagi memenuhi permintaan peminat yang gagal mendapatkan tiket konsert.

Konsert New Boyz Sejarah Mungkin Berulang yang dianjurkan sendiri oleh Tomok akan diadakan di Theatre PJ PAC, Bandar Utama pada 10 dan 11 Februari 2023.


“Jangan Cium Bayi Orang, Anak Sendiri Boleh” – Neelofa

Selebriti dan usahawan popular, Neelofa menasihatikan orang ramai tidak sesuka hati mencium anak orang lain sesuka hati bagi mengelak daripada dijangkiti penyakit.

Menerusi perkongsian di InstaStory, Neelofa memuat naik video memaparkan seorang individu menerangkan mengenai penyakit Respiratory Syncytial Virus (RSV) yang dijangkiti bayinya sehingga ditahan di wad kecemasan.

BACA: Sweetnya Neelofa Dengan Suami, Peminat Tak Sabar Tunggu Adik Bilal

Menurut Neelofa lagi, dia berharap mana-mana individu tidak terasa hati kerana ianya demi menjaga kesihatan bayi tersebut.

“Jangan cium orang lain punya bayi.. cium anak sendiri boleh. Ok? Jangan terasa, demi kesihatan bayi kecil,” tulisnya.

Dalam pada itu, Neelofa mengakui bimbang apabila orang luar memegang pipi cahaya sulungnya itu, Muhammad Bilal apatah lagi mencium anaknya.

“Kadang bila tengok orang luar pegang pipi anak sendiri pun mak dia ni rasa dah tak boleh nafas, apa lagi kalau cium.. Ummi Bilal ni jerit tak berlagu kot,” tulisnya.

Untuk info,  jangkitan RSV adalah virus yang menyebabkan jangkitan paru-paru dan saluran pernafasan. Ia sering kali berlaku kepada kanak-kanak dibawah usia 2 tahun.


Tiba-Tiba Nak Dekat, Wafariena Tak Tahu Motif Iqbal Zulkefli

Baru-baru ini perkongsian usahawan sensasi Iqbal Zulkefli menjadi perhatian apabila memuat naik gambar bersama aktres meningkat naik, Wafariena Roslan.

Perkongsian Iqbal itu mendapat pelbagai reaksi daripada netizen yang mengatakan kedua-duanya dilihat sepadan dan meminta mereka segera berkahwin.

Memetik Kosmo, bagaimanapun perkara itu membuatkan Wafariena tidak selesa dengan pengakuan Iqbal yang secara terbuka tiba-tiba mahu mendekati dirinya.

“Sejujurnya saya tidak ambil pusing kerana menyangka perkara itu usikan nakal saja disebabkan kami berlakon bersama-sama, tetapi apabila cerita serupa ‘dinaikkan’ dalam beberapa portal dan blog, saya kena bersuara.

“Saya tertanya-tanya motif dia berbuat demikian memandangkan sepanjang empat hari di lokasi penggambaran, komunikasi kami macam biasa, begitu juga dengan pelakon lain termasuk Nami dan Along Cham,” katanya.

Menurut Wafariena lagi, dia tidak mahu pendekatan Iqbal itu  mengaitkan dirinya dengan publisiti murahan kononnya mahu mahu menarik perhatian lelaki di tempat kerja.

“Memang tak seronok dengar spekulasi begini sebab saya ke Kelantan untuk cari rezeki dalam keadaan diri yang belum sembuh sepenuhnya selepas insiden kecederaan di sebuah set lain.

“Nanti disangka saya masuk set sebab nak tarik perhatian lelaki atau berpakat menjaja cerita kosong semata-mata mencari publisiti murahan,” katanya.


Netizen Kagum Heliza Helmi Memanah Sambil Tunggang Kuda

Umum mengetahui, penyanyi Heliza Helmi turut aktif dalam misi kemanusiaan serta pernah melihat sendiri keadaan di Gaza, Palestin sebelum ini.

Baru-baru ini, tular video dimuat naik pengguna TikTok memaparkan Heliza dan adiknya, Hazwani sedang memanah sambil menunggang kuda.

dua beradik yg masyaallahtabarakallah, semoga sentiasa memberi inspirasi buat orang ramai???? #sunnah #berkudamemanah #fyp #helizahelmi #hazwanihelmi

? Unstoppable (I put my armor on, show you how strong I am) – Sia

Perkongsian video itu mendapat pelbagai reaksi daripada netizen yang mengagumi adik beradik itu berani melakukan aktiviti lasak.

Menerusi video dikongsikan, Heliza dan Hazwani bukan sahaja menungangga kuda tetapi dalam masa yang sama sambil memanah.

Aktiviti yang dilakukan oleh Heliza itu juga merupakan salah satu aktiviti sunnah dimana tidak semua orang boleh melakukannya.

Dalam pada itu, ada yang menjadikan kedua adik-beradik itu inspirasi buat semua orang untuk mengamalkan sunnah dalam kehidupan seharian mereka.

Malah, ada netizen berpendapat kedua adik-beradik itu menunjukkan contoh yang baik buat wanita diluar sana tetap berpakaian sopan serta menutup aurat meskipun melakuan aktiviti lasak.


Ramai Puji, Tergilakan Warna Kulit Nabila Huda

Jika anda mengikuti media sosial Nabila Huda, pasti mengetahui pelakon berbakat besar itu kini sedang melancong di luar negara.

Jika sebelum ini Nabila atau lebih mesra disapa Abil berada di Indonesia, kini pelakon itu menghabiskan masa bercuti di Maldives pula.

BACA: “Sampai Mati Pun Saya Takkan Tinggalkan Kerjaya Lakonan” – Nabila Huda

Abil juga tidak lokek berkongsikan beberapa gambar ketika berada di negara tersebut sambil menikmati air lautnya yang jernih dan kebiruan.

Terbaru, Abil ada memuat naik gambarnya berada di atas kapal yang berada di tengah-tengah laut dan dilihat hanya memakai baju dalam bersama seluar.

Perkongsian Abil itu mendapat pelbagai reaksi daripada netizen yang kagum serta memuji kecantikan kulit dimiliki pelakon itu.

Tidak kurang juga, ada yang menggelar Abil sebagai Rihanna Malaysia serta ada yang memuji keyakinan pelakon itu yang bangga mempunyai kulit yang tanned.


Trend 80-an Mula Kembali, Ini Antara List ‘Hot’ Yang Dipakai Kini!

Vintaj adalah tentang gaya dan pakaian. Tak kisahlah pakaian baru atau lama, yang penting ianya mempunyai rekaan yang mudah dan ringkas serta mempunyai signature look yang tersendiri dan unik!

Dari segi pakaian dan fesyen, sesuatu item vintaj ini dikategorikan sebagai pakaian yang dihasilkan dalam tempoh tahun 1920-an ke 1980-an.

Sama ada anda sedar atau tidak, vintaj antara trend 80-an yang digayakan geng milenial kini. Back in style gituh. Tidak lapuk ditelan zaman rupanya fesyen 80-an dan trend ini. Masih digunapakai sehingga sekarang tau. Nampak sangat trendy!

Jangan tak tahu, ramai je budak muda sekarang pun dah mula berfesyen retro dan vintaj 80-an. Suka betul tengok! Anda tengok lah sendiri salah satu pemegang akaun TikTok @ekamilx ini. Rancak betul!

Pakaian vintaj adalah gaya ikutan yang popular sehingga kini. Tak percaya? Korang boleh rujuk check list kami beri di bawah ni.

Blazer bersaiz besar pada asalnya dipakai untuk aktiviti formal seperti bekerja. Pada tahun 1980-an, blazer bersaiz besar menjadi simbol wanita yang bekerjaya dan berdikari.

Lama kelamaan, fesyen ini mula popular dan dijadikan pakaian kasual dengan pelbagai pengubahsuaian. Selain fleksibel, blazer bersaiz besar juga digunakan untuk menjadikan penampilan lebih in dan stylish. Sangat cantik!

Permulaan kemasyhuran ripped jeans ini adalah pada tahun 80-an yang dimulakan oleh kumpulan R&B dan dipopularkan sebagai gaya jalanan.

Gaya seluar jeans yang ada lubang koyak di lutut ketika itu terus berkembang sehingga kini tau. Kalau anda perasan ramai je yang pakai ripped jeans sekarang ni. ini juga antara salah satu perkara yang menjadikan item fesyen ini popular sekarang.

Era 80-an sentiasa ‘wujud’ dengan kemunculan warna-warna terang seperti warna neon. Kini, barangan fesyen berwarna neon dah kembali dalam trend tau. Cakap je warna apa semua ada; hijau, pink, kuning , merah dan banyak lagi yang terang-terang warnanya. Meriah betul!

Kalau anda nak tahu, trend pakai warna neon yang dahulunya tidak digemari oleh orang ramai kini digemari oleh golongan muda untuk tampak lebih yakin.

Kalau anda nak bagi ‘rancak’ lagi trend vintaj dan 80-an ini, haruslah tambah aksesori. Anda boleh je tambah aksesori seperti topi, tali pinggang, cermin hitam, jam dan banyak lagi sebagai penambah seri!

Salah satunya, jam tangan dari CASIO ini. Anda kena lihat jam tangan CASIO Vintage kali ini gais sebabnya ini antara kemewahan baharu yang sesuai digayakan pada masa sekarang! Vintaj tapi mewah.

Jam tangan CASIO Vintage ini sangat popular dalam Fesyen Eropah tau. So, sesuai sangat digayakan pada anda penggemar vintaj dan fesyen tu. Nampak trendy sangat.

CASIO Vintage ini juga diperbuat daripada komponen metalik gaya vintaj dan dikemas kini gaya klasik serta dilengkapi dengan fungsi moden! Serius cantik sangat. Ada pelbagai rekaan yang anda boleh pilih untuk dimatchkan dengan pakaian anda tu. Anda patut ada satu.

Anda boleh dapatkan koleksi CASIO Vintage ini sekarang di kedai online terpilih seperti di Lazada dan Shopee.

Paling best, kalau anda buat belian sekarang, ada waranti dari Marco selama 12+*12 bulan tau. *Pendaftaran dalam tempoh 14 hari selepas pembelian. Oh ya, pastikan anda beli dari pengedar yang sah supaya diyakini dapat barang original!

Siri Vintage ini juga terdapat di Kedai Peruncit Sah Casio di seluruh negara. Jadi tiada masalah untuk anda cari nanti.
*Tidak terdapat di G-Factory & G-SHOCK Stores kecuali G-Factory Suria Sabah.

Info lanjut tentang produk ini, anda terus klik link ini. Inilah masanya untuk anda lebih bergaya dalam berfesyen!


Dikecam Ajuk Raisa Cakap Bahasa Inggeris, Nabil Anggap Netizen Maksum

Dikecam susulan gurauannya terhadap penyanyi Indonesia, Raisa pada konsert minggu kelapan Gegar Vaganza musim kesembilan, pengacara Nabil Ahmad menganggap individu tersebut kurang faham konsep program hiburan.

Memetik Kosmo, Nabil berkata dia enggan melayan kecaman netizen itu yang seolah sengaja mencari salahnya. Ujarnya, Raisa dan pihak pengurusannya sedia maklum ianya hanya usikan.

BACA: Ajuk Raisa Guna Bahasa Inggeris, Nabil Ahmad Dikritik Tak Profesional

“Kalau saya rasa perbuatan itu menghina atau memalukan apatah lagi kepada tetamu, saya sendiri akan terus meminta maaf.

“Mereka yang pandai kecam ini tahu ke proses sebelum sesebuah rancangan televisyen dirakamkan, lebih-lebih lagi siaran langsung seperti GV? Semua peserta, hos, juri, kru dan selebriti undangan akan diberikan penerangan bagaimana program berjalan,” katanya.

Tiada niat untuk mendabik dada, Nabil berkata sepanjang sembilan tahun mengendalikan GV dia tidak pernah mahu mengenakan sesiapa serta tidak menjadi kudis buat sesiapa yang ingin mengecamnya.

“Kalau masih mahu kutuk saya terpulanglah. Mungkin mereka maksum sampai membodoh-bodohkan orang. Itu bukan cara menegur, tapi bagi saya tak jadi kudis pun sebab mereka tak tahu senario belakang tabir,” katanya.


“Tolong Jangan Marah Nabil, Kesian Dia” – Raisa

Sejak semalam hangat diperkatakan apabila pengacara Gegar Vaganza musim kesembilan (GV9) iaitu Nabil Ahmad dikecam apabila dikatakan mengajuk penyanyi Indonesia, Raisa yang memberikan komen dalam bahasa Inggeris.

Memetik Harian Metro, Raisa turut meminta netizen supaya tidak marahkan Nabil serta menjelaskan dia terpaksa menggunakan bahasa Inggeris kerana yakin penyampaiannya lebih tepat  berbanding bahasa Indonesia.

“Tolong jangan marah Nabil. Kesian dia. Sejujurnya saya takut jika salah memberikan komen. Kadang-kadang ada maksud bahasa Indonesia dan bahasa Malaysia yang memberi makna berbeza.

“Jadi saya agak bimbang untuk bercakap bahasa Indonesia dan lebih baik cakap saja bahasa Inggeris kerana konteks yang disampaikan akan lebih tepat dan tak mungkin apa yang disampaikan salah,” katanya.

Raisa berkata dia bagaimanapun bertutur dalam bahasa kebangsaannya selepas dimaklumkan oleh pihak produksi boleh bercakap dalam bahasa Indonesia.

“Namun selepas itu pengarah persembahan mengingatkan saya untuk bercakap saja dalam bahasa Indonesia sahaja,” katanya.

Dalam pada itu, Raisa berkata dia sendiri tidak ingat dengan apa yang terjadi pada malam tersebut serta berharap netizen tidak berterusan mengecam Nabil.

“Keesokan hari saya ada berjumpa Nabil di radio Era FM, tapi saya sendiri tak ingat apa yang terjadi sebab Nabil cakap terlalu cepat,” katanya.


“Masa Dengan Anak Pun Tak Cukup, Apatah Lagi Nak Bercinta” – Shila Amzah

Baru-baru ini hangat diperkatakan mengenai gosip penyanyi Shila Amzah yang dikatakan bercinta dengan penyanyi Amir Masdi.

Memetik BH Online, menerusi temu bual bersama Melodi, Shila berkata dia tidak faham mengapa ada pihak sanggup menggosipkan dirinya dengan Amir sedangkan dia menganggap penyanyi itu sebagai adik sahaja.

BACA: Shila Amzah Tak Rasa Apa-apa Pun Bila Sebut Nama Sharnaaz

“Allah, yang istimewanya ialah dia kawan kepada adik saya, lagipun dia baya umur -umur adik saya. Saya pun anggap dia macam adik sahaja.

“Tak faham kenapa ada orang nak gosipkan saya dengan Amir Masdi sebab dia pun masih baru, masih hijau dalam industri ni. Tapi, biasalah kena gosip-gosip ni. Saya tak kisah pun. Tapi dia buat saya rasa kelakar lah… Tak baik nak gosip-gosip saya macam ni,” katanya.

Ditanya mengenai alasan yang diberikan mungkin sekadar mahu menyembunyikan hubungan sebenar, Shila menegaskan dia telah meletakkan jurang persahabatan terhadap Amir.

“Nak menyorokkan hubungan apa? Dia dah jadi adik… kita dah letak jurang tu. Tak baik tau,  kalau dia betul-betul teman lelaki kita, sentap hati orang tu,”  katanya.

Dalam pada itu, Shila berkata dia kini sibuk dengan kerjaya serta anak tunggalnya, Seth Uwais serta mengakui tiada masa untuk bercinta.

“Saya bercinta dengan kerja sekarang ini. Nak luangkan masa dengan anak pun kadang tak cukup waktu apatah lagi nak bercinta… kesian teman lelaki saya kalau ada,” katanya.

Terdahulu, hangat diperkatakan mengenai gosip percintaan Shila dan Amir apabila keduanya dilihat sering melakukan aktiviti bermain badminton bersama.


Vida Mengaku Tak Bersalah Muat Naik Video Sumbang

Usahawan kontroversi, Dato’ Seri Vida mengaku tidak bersalah di Mahkamah Sesyen Sepang hari ini atas pertuduhan membuat dan memulakan video bersifat sumbang pada 29 April 2022.

Memeik mStar Online, pengakuan itu dibuat di hadapan Hakim Ahmad Fuad Othman selepas pertuduhannya dibaca oleh jurubahasa mahkamah.

BACA: Hampir 4 Jam DSV Disiasat SKMM, Penari Dalam MV Raya Sekadar Untuk Hiburan

Mengikut pertuduhan, Vida didakwa membuat dan memulakan penghantaran komunikasi bersifat sumbang dengan niat menyakitkan hati orang ramai menerusi video dimuat naik di laman Youtube miliknya, DSV Entertainment.

Vida didakwa mengikut Seksyen 223 (1) (a) Akta Komunikasi dan Multimedia 1998  (Akta 588) yang jika disabitkan kesalahan, boleh dihukum denda tidak melebihi RM50,000 atau penjara tidak melebihi setahun atau kedua-duanya.

Tertuduh juga boleh dikenakan denda selanjutnya RM1,000 bagi setiap hari kesalahan itu diteruskan selepas pensabitan.

Vida dilihat hadir bersama anak perempuannya, Nur Edlynn Zamileen Muhammad Amin atau lebih dikenali sebagai Cik B pada pukul 9.50 pagi di perkarangan mahkamah.

Hakim Ahmad Fuad menetapkan jaminan RM5,000 dengan seorang penjamin dan kes disambung pada 7 Disember depan untuk serahan dokumen.

Pada Mei lalu, Vida dipanggil ke Suruhanjaya Komunikasi dan Multimedia Malaysia (SKMM) berhubung video muzik (MV) raya yang mencetuskan kontroversi.

Ia susulan lagu rayanya memaparkan kumpulan penari ‘drag queen’ sehingga ada yang mendakwa mencemarkan kesucian agama Islam.


Fazley Yaakob Dedah Isteri 13 Kali Keguguran Termasuk 2 Pasangan Kembar

Baru-baru ini, penyanyi dan chef selebriti, Datuk Fazley Yaakob memuat naik perkongsian kisah suka duka rumah tangganya bersama isteri tercinta, Datin Azrene Soraya.

Menerusi entri itu, Fazley turut berkongsikan video momen bahagianya bersama isteri sempena ulang tahun perkahwinan mereka yang ke-16.

“16 years today Adik Sayang!! Terlalu banyak cabaran dan dugaan yang datang berkali-kali bukan dari kita berdua, tetapi always dari mereka yang sering mencuba untuk memisahkan kita dan menggoyang masjid yang kita bina selama ini.

“Terlalu besar pengorbanan both of our families to make sure our love is justified with a pernikahan pada 7 November 2006 di Masjid Saidina Umar Al Khattab.

“Thank you Adik Sayang, for all your sacrifices for me big and small, yang abang tahu dan yang abang tak tahu. Abang hargai every one of it,” tulisnya.

Apa yang menjadi perhatian ramai, Fazley mendedahkan isterinya pernah mengalami keguguran sebanyak 13 kali termasuk dua pasangan kembar.

“Syukur Alhamdulilah, walaupun berhadapan dengan 13 kali keguguran termasuk 2 pasangan kembar di mana salah satunya kembar anak sulung kita, kini kita berjaya membesarkan 3 anak-anak lelaki dan seorang puteri. Allah Maha Besar, segala ketentuanNYA takkan mampu sesiapa pun ubah,” tulisnya.

Perkongsian Fazley itu mendapat pelbagai reaksi daripada netizen yang memberi ucapan sempena ulang tahun perkahwinan pasangan itu serta mendoakan rumah tangga mereka diberkati hingga ke syurga.


Anak Rahmad Mega Genggam Ijazah Sarjana Pada Usia 25 Tahun

Penyanyi rock terkenal 90-an, Rahmad Mega meluahkan rasa syukur anak lelakinya, Suhazri Amrin berjaya menggenggam ijazah peringkat sarjana di Universiti Malaysia Pahang (UMP).

Menerusi satu perkongsian di Instagram, Rahmad berkongsikan kejayaan anaknya berusia 25 tahun itu serta berdoa agar anaknya terus berjaya di masa akan datang.

BACA: Tidak Pernah Merokok — Rahsia Rahmad Mega Masih Cergas Di Atas Pentas

“Tahniah buat anakanda kerana telah berjaya menyelesaikan Ijazah Sarjana, papa doakan semoga terus berjaya,” tulisnya.

Dalam entri itu, Rahmad turut memuat naik beberapa keping gambar mereka sekeluarga meraikan Suhazri pada majlis konvokesyen yang diadakan pada Ahad lalu.

Perkongsian Rahmad itu mendapat pelbagai reaksi daripada netizen yang mengucapkan tahniah serta mendoakan anak kepada penyanyi itu terus berjaya.

Tidak kurang juga, ada netizen mengatakan Rahmad dan anak lelakinya dilihat seperti abang dan adik apatah lagi penyanyi itu awet muda meskipun sudah berusia 53 tahun.

Lebih manis, difahamkan Rahmad turut membuat kejutan kepada graduan di majlis konvokesyen apabila tampil membuat persembahan.

Ketika menyanyikan lagu Takdir dan Waktu, anak kepada penyanyi itu dilihat naik ke pentas dan mencium tangan bapanya.


Uyaina Arshad Ditegur Badan Naik Selepas Bersalin

Baru-baru ini, pelakon dan pengacara Uyaina Arshad ada membuat sesi soal jawab bersama pengikutnya menerusi nstagram di ruangan ‘Ask Me Question’.

Antara soalan diterima oleh pengacara berusia 30 tahun itu adalah mengenai perubahan bentuk badannya. Uyaina mengaku badannya naik selepas bersalin anak sulung.

Uyaina berkata dia sedar tentang perubahan tersebut dan ianya membuatkan Uyaina berasa agak sedih walaupun kenyataan itu benar.

“Menyedihkan, ini adalah benar. Lepas bersalin, bila tengok badan dekat cermin, rasa macam tengah mengandung empat bulan. Sebab perut buncit sangat selepas bersalin,” tulisnya.

Menurut Uyaina lagi, dia kini dalam fasa menurunkan berat badannya secara perlahan-lahan. Ujarnya lagi, dia juga faham mengenai kesan selepas bersalin secara pembedahan.

“Dah dua bulan selepas bersalin. Siksa juga nak turunkan berat badan. Nak kecilkan inci badan balik walaupun jaga makan.

“Tapi perlahan-perlahan terutama sekali sebab saya bersalin pembedahan. Beza dengan lahir normal. Tapi tak mengapa. Slowly but surely,” katanya.

Uyaina mendirikan rumah tangga bersama penyanyi Raja Syahiran pada 21 Disember tahun lalu. Pasangan itu dikurniakan cahaya mata lelaki diberi nama Raja Urhan pada 8 September lalu.


Zamani Selamat Jalani Pembedahan, Isteri Ucap Terima Kasih Doa Peminat

Penyanyi Zamani selamat menjalani pembedahan bagi membetulkan tulang belakang melengkung akibat penyakit skoliosis di sebuah pusat perubatan di ibu kota.

Perkara itu dimaklumkan oleh isteri kepada penyanyi itu, Nur Juliana yang meluahkan rasa syukur serta mengucapkan terima kasih di atas doa peminat menerusi perkongsian di Instagram petang tadi.

BACA: Isteri Dakwa Zamani Tak Dapat Bayaran, Penganjur Kata Untung Konsert Hanya RM4,635

“Syukur Alhamdulillah. Dengan izin Allah Abang Zamani selamat menjalani pembedahan sebentar tadi. Terima kasih atas doa-doa buat Abang Zamani,” tulisnya.

Sebelum ini, penyanyi berusia 51 tahun itu memaklumkan sudah melakukan persiapan termasuk mengikut saranan doktor seperti mengamalkan diet dan mengambil banyak vitamin.

Difahamkan, Zamani memerlukan rehat sehingga tempoh tiga bulan untuk menjalani latihan fisioterapi dan tempoh pemulihan bergantung kepada kekuatan antibodinya.

“Mengikut penerangan doktor, saya boleh pulih dalam tempoh dua hingga enam minggu bergantung kepada daya ketahanan tubuh.

“Sepanjang tempoh ini, saya perlu mendapatkan rawatan susulan dan menjalani latihan fisioterapi,” kata Zamani.


Harry Khalifah Tak Kisah Netizen Gurau Nak Jadi Menantu

Anak gadisnya penyanyi Chombi atau nama sebenarnya Siti Maryam kini dikenali ramai, Harry Khalifah berkata dia menerima banyak komen yang menawarkan diri untuk menjadi menantunya.

Memetik Xtra, Harry atau lebih mesra disapa Apak berkata dia terbuka menerima kedatangan lelaki yang ingin melamar anaknya itu.

Menurut Apak lagi, sebagai bapa sudah tentu dia akan tetap melindungi dan mengawasi anak kesayangannya itu apatah lagi Chombi baru saja berusia 15 tahun.

“Sebagai bapa, saya akan protect dia sebab dia masih lagi di bawah umur, masih 15 tahun. Kalau orang nak berkawan pun tiada masalah. Bab melamar kalau nak ikut dari segi pemilihan tu saya tak kisah, saya seorang yang terbuka.

“Kalau dia datang dan boleh jaga anak saya boleh pimpin dia dah cukup tapi jangan dipukul anak saya, sebab saya tak pernah pukul dan jentik anak saya. Sebab saya awasi Chombi 24jam. Kalau saya takda, ada orang lain yang akan jaga dia dan lindungi dia.

“Saya pun nasihatkan dia juga, macam mana pun dia masih 15 tahun. Selagi dia belum berkahwin dia di bawah jagaan saya sepenuhnya,” katanya.

Dalam pada itu, Chombi berkata dia akan sentiasa memaklumkan kepada ibu bapanya jika ada lelaki yang ingin mendekatinya serta mengakui bapanya seorang yang garang.

“Saya akan bagitahu ayah tak pun mommy sebab walaupun saya rapat dengan ayah, saya bagi tahu mommy dulu sebab ayah ni garang. Saya takut,” katanya.

Chombi baru sahaja muncul dengan lagu baru berjudul Sayunk I Love You. Baru sahaja tiga minggu dilancarkan, muzik video lagu tersebut sudah mendapat sebanyak 5.3 juta tontonan.


Selalu Tegur Tudung & Baju, Suami Nak Tengok Penampilan ‘Puan Amirah’ Berbanding Mira Filzah

Pelakon dan pengacara popular, Mira Filzah mengakui dia bukanlah pakar dalam berfesyen dan hanya menggayakan apa yang selesa sahaja.

Memetik Xtra, menerusi satu temu bual program bual bicara, Mira berkata selepas mendirikan rumah tangga, suaminya, Wan Emir Astar turut memberi teguran mengenai penampilannya.

BACA: “Kenapa Nak Sorok? Keluar Rumah Orang Tetap Akan Nampak” – Mira Filzah

“Bagi saya apa yang simple dan selesa itu dah menunjukkan saya tetapi bila saya pergi ke sesebuah acara saya juga akan guna khidmat penata gaya.

“Sekarang yang bagi pelepasan Emir lah. Dia selalu kata dia nak tengok penampilan seorang ‘Puan Amirah’ berbanding Mira Filzah. Dia ada bertanya “make up ada macam Puan Amirah tak hari ini”. Jadi dia faham penampilan saya macam mana.

“Kadang-kadang saya nak keluar, dia akan tegur “tudung bagi nampak macam Puan Amirah sikit”. Jadi saya pun faham maksud Puan Amirah itu seperti mana yang dia mahukan,” katanya.

Dalam temu bual itu, Mira turut berkongsikan dia tidak memuat naik sebarang perkongsian ketika hamil sebelum ini kerana dikritik oleh netizen berikutan wajahnya yang cengkung.

“Ketika dalam proses awal kehamilan, saya tak suka post dalam media sosial ketika itu muka saya sedikit cengkung. Saya makin kurus ketika itu, muka cengkung, berat badan pun lambat naik walaupun saya tidak mengalami muntah-muntah.

“Sampaikan saya muat naik gambar di media sosial, sampaikan ada netizen kata “kenapa cengkung sangat ni? Tak bahagia lah tu. Dalam hati saya ketika itu geram dan sebab itu saya tak suka media sosial ketika itu. Jadi benda sebegitu yang buat saya stress.

“Tapi syukur suami saya seorang pendengar yang baik. Saya rasa setiap kali saya luah sesuatu kepada dia, saya puas,” katanya.

Mira Filzah mendirikan rumah tangga dengan Wan Emir pada 3 September 2020. Pasangan itu dikurniakan seorang cahaya mata lelaki bernama Wan Khair Amir kini berusia hampir 7 bulan.


Nampak Sepadan, Netizen Suruh Iqbal Cepat-Cepat Kahwin Dengan Wafariena

Lama tak dengar cerita tentang Iqbal Zulkefli, baru-baru ini usahawan sensasi itu ada memuat naik gambar bersama aktres meningkat naik, Wafariena Roslan di Instagram miliknya.

Difahamkan, Iqbal memuat naik beberapa gambar bersama Wafariena ketika digandingkan bersama menerusi sebuah telemovie Pok Yie.

BACA: Ajar Pembantu Rumah Solat Sambil Pegang Penyapu, Iqbal Zulkefli Dikecam

Menerusi entri itu, Iqbal turut menulis kapsyen dia kehilangan kata-kata untuk diungkapkan serta bertanyakan siapa yang boleh membantunya.

Perkongsian Iqbal itu mendapat pelbagai reaksi daripada netizen yang mengatakan usahawan itu dengan Wafariena dilihat sepadan dan sesuai untuk menjadi pasangan.

Malah, ada netizen meminta kedua-dua mereka segera berkahwin apatah lagi masing-masing masih belum berpunya dan sememangnya secocok.


Jadi Artis Jemputan Konsert Rossa, Hael Husaini Tak Dapat Tepukan & Tak Dipedulikan

Umum mengetahui, baru-baru ini penyanyi terkenal Indonesia Datuk Seri Rossa mengadakan ‘Konsert Rossa 25 Shinning Years’ yang berlangsung di Plenary Hall, KLCC.

Rossa telah mendendangkan sebanyak 27 lagu dan mengundang penyanyi dari Malaysia, Hael Husaini sebagai artis jemputan.

BACA: Hael Husaini Jadi Bualan, Tinggalkan Komen Di IG Pelakon Thailand

Memetik laporan Diva dari Kosmo, bagaimanapun persembahan Hael tidak mendapat sambutan daripada penonton yang menghadiri konsert tersebut.

Menurut Diva, apabila Hael muncul di atas pentas, suasana konsert yang mulanya gamat dan meriah tiba-tiba bertukar suram dan langsung tak ada orang tepuk tangan.

Malah, ramai yang seolah tidak suka dengan penampilan Hael dalam konsert tersebut sehingga ada penonton ‘buat muka’ seperti tidak senang melihat penyanyi itu.

“Kalau ada pun, mungkin seorang dua sahaja yang bertepuk tangan ketika Hael menyanyi,” seperti dipetik daripada Kosmo.

Katanya lagi, keadaan berbeza apabila penyanyi Judika membuat persembahan dimana penonton menjerit-jerit memanggil nama penyanyi itu sehinggakan dewan seperti mahu runtuh dengan laungan penonton.

Bagaimanapun, Diva berkata mungkin penonton yang hadir pada konsert tersebut bukanlah terdiri daripada peminat Hael Husaini.


Aliff Syukri Difitnah Sentuh Dada Peminat Ketika Bergambar

Baru-baru ini, perkongsian video usahawan sensasi Datuk Seri Aliff Syukri menjadi perhatian ketika berada di sebuah festival di Sabah.

Menerusi video itu, Aliff dilihat sibuk melayan peminat dan pengunjung festival tersebut yang mahu bergambar dengannya.

Namun, apa yang menjadi bualan hangat apabila usahawan itu didakwa menyentuh payudara seorang wanita ketika bergambar.

Tetapi sebenarnya bukan itu yang berlaku, sebaliknya wanita yang berada di depan Aliff itu tiba-tiba memusingkan badan dan tangan usahawan itu yang sedang membuat isyarat dilihat seolah menyentuh payudara wanita berkenaan.

Seperti sudah dijangka, ada sahaja netizen yang melemparkan tuduhan terhadap Aliff serta ada yang mengingatkan tentang isterinya, Datin Seri Shahida yang kini sedang hamil.

Bagaimanapun, ada yang mempertahankan Aliff serta meminta netizen lain untuk perhatikan video itu dengan teliti kerana tidak berlaku sentuhan seperti yang didakwa.


Ajuk Raisa Guna Bahasa Inggeris, Nabil Ahmad Dikritik Tak Profesional

Semalam berlangsungnya konsert minggu kelapan Gegar Vaganza musim kesembilan menampilkan penyanyi terkenal Indonesia, Raisa sebagai juri jemputan.

Namun, ketika konsert berlangsung terjadi perkara yang menimbulkan rasa kurang senang netizen apabila pengacara, Nabil Ahmad mengajuk cara penyanyi Indonesia itu memberikan komen menggunakan bahasa Inggeris.

Susulan tindakan Nabil itu, rata-rata netizen di laman Twitter meluahkan rasa tidak puas hati terhadap gurauan Nabil yang didakwa melampau.

Malah, ada netizen meminta Nabil supaya lebih berhati-hati serta tidak mengajuk cara juri dalam memberikan komen kepada peserta.

Dalam pada itu, ada juga netizen berpendapat situasi itu berlaku dimana-mana sahaja sedangkan ianya bukan satu kesalahan untuk memberi komen dalam bahasa Inggeris.


Dah Lama Pasang Niat Berhijab, Nad Zainal Yakin Imej Baru Tak Ganggu Karier Seni

Sejak kebelakangan ini perkongsian pelakon Nad Zainal menjadi perhatian ramai apabila memuat naik gambarnya  tampil berhijab menerima pujian.

Memetik mStar Online, Nad berkata dia sedang belajar menutup aurat dengan sempurna serta meminta untuk mendoakan yang baik-baik untuk perubahannya itu.

“Saya sebenarnya tidak mahu bercerita tentang penampilan terbaharu ini. Saya minta maaf. Cuma saya ingin anda semua doakan yang terbaik kerana saya juga masih belajar,” katanya.

Enggan mengulas lanjut mengenai perubahannya itu, Nad berkata dia masih mempunyai baki dua tuntutan kerja yang memerlukannya untuk tidak bertudung.

“Saya masih ada dua tugas yang memerlukan saya tidak berhijab kerana telah dipersetujui sebelum ini. Ia merupakan projek drama bersiri dan sebuah filem,” katanya.

Dalam pada itu, Nad berkata dia sudah lama menyimpan hasrat untuk berhijab sejak dua tahun lalu dan imej tersebut bukan penghalang untuknya meneruskan karier sebagai seorang pelakon.

“Keinginan untuk berhijab mula timbul sejak dua tahun yang lalu. Bagi saya, tidak ada masalah sekiranya saya berhijab.

“Saya percaya kepada rezeki, tambah pula kalau kita lihat ramai sahaja pelakon berhijab yang masih mampu membawakan pelbagai watak contohnya seperti Noorkhiriah,” katanya.


Rambut Pendek Macam Lelaki, ‘Guard’ Halang Cik B Masuk Tandas Perempuan

Baru-baru ini, penampilan terbaru anak kepada usahawan kosmetik, Datuk Seri Vida iaitu Cik B menjadi perhatian ramai apabila dilihat tampil berambut seperti seorang lelaki.

Bagaimanapun, disebabkan penampilan rambut pendeknya itu, Vida berkongsikan anaknya berdepan masalah untuk masuk ke tandas wanita.

BACA: DSV Minta Cik B Cepat-Cepat Cari Teman Lelaki, Restu Kalau Nak Kahwin Muda

Menerusi satu perkongsian video, Vida menceritakan tentang tentang pengalaman anaknya, Cik B diihalang pengawal keselamatan.

Meskipun Cik B sudah masuk ke tandas  wanita, pengawal yang berada di luar masih tidak yakin sehinggakan Vida sekali lagi memberitahu bahawa anaknya adalah seorang perempuan.

Video tersebut mendapat pelbagai reaksi daripada netizen menekankan tentang hukum wanita menyerupai lelaki termasuklah berlaku kekeliruan seperti insiden tersebut.

Malah, ada yang mengkritik Vida yang mengatakan sepatutnya seorang ibu tidak membiarkan Cik B menyerupai seperti lelaki atau serta mencadangkan supaya Cik B memakai tudung.

Sementara itu, dalam entri tersebut Vida turut menyertakan kapsyen memohon maaf kepada Cik B kerana salah memotong rambut anaknya. Terdahulu, Cik B memaklumkan rambutnya telah rosak sehingga dia terpaksa memotong menjadi pendek.


Perut Buncit, Netizen Dakwa BCL Hamil Anak Ariel?

Tiada angin tiada ribut hangat diperkatakan apabila tular video mengenai penyanyi Indonesia, Bunga Citra Lestari apabila menampakkan perutnya agak buncit.

Menerusi video yang dimuat naik Suaradotcom, Bunga atau lebih dikenali sebagai BCL dilihat mengenakan baju Tshirt putih pendek dipadankan dengan seluar ‘legging’ mencetuskan spekulasi ramai.

BACA: PM Umum i-Citra, Nama BCL Pula Trending Di Media Sosial

Diduga Hamil, Perut BCL Jadi Perhatian Warganet hingga Seret Nama Ariel Noah #BCL #ArielNoah #Entertainment

Difahamkan, video tersebut dirakam ketika BCL sedang menjalani sesi latihan sebuah konsert yang berlangsung di Medan, Sumatera.

Video tersebut menjadi bualan ramai apatah lagi netizen mengetahui penyanyi itu seorang yang aktif melakukan senaman.

Diruangan komen video tersebut, ada yang memetik nama penyanyi Ariel NOAH serta mendakwa BCL hamil anak penyanyi itu memandangkan mereka berdua sangat rapat. Dalam pada itu, ada yang berharap mereka berdua sudah berkahwin sekiranya dakwaan itu benar.

Tidak kurang juga, ada yang mengatakan perut BCL buncit mungkin kerana baru sudah makan dan ianya biasa buat mereka yang sudah mempunyai cahaya mata.


Bekas Kekasih Dah Jumpa Pengganti? Netizen Beri Kata Semangat Kepada Leona

Umum mengetahui, anak gadis kepada pelakon Azhar Sulaiman iaitu Kasih Iris Leona kini berada di United Kingdom, London untuk menyambung pengajian di sana.

Sebelum berangkat ke luar negara, Leona turut memaklumkan dia sudah berpisah dengan teman lelakinya namun masih berkawan baik.

Semalam, perkongsian Leona di Twitter menjadi perhatian meluahkan rasa sedih apabila bekas kekasihnya itu dipercayai sudah bertemu pengganti.

Menerusi satu lagi perkongsian, Leona meluahkan rasa kecewa begitu mudah bekas teman lelakinya itu menggantikan wanita lain di dalam hatinya.

Perkongsian Leona itu mendapat pelbagai reaksi daripada netizen yang memberikan kata-kata semangat buat gadis itu supaya terus kuat dan fokus dalam pelajaran.

Dalam pada itu, ada yang mengatakan suatu hari pasti Leona akan dipertemukan dengan lelaki lebih baik serta berseloroh menggesa gadis itu untuk mencari pengganti juga.


Ada Apa Dengan Kampung Seri Daik? Seramnya!

Kalau sebut je kisah mistik atau misteri, pasti ramai yang suka termasuklah kami. Hehe…Seronok sebenarnya kalau dengar cerita-cerita mistik ni. Kadang-kadang dengar pengalaman orang pun dah seronok, tambahan pula kalau cerita tu dari orang berumur macam datuk, nenek atau mak ayah kita kan. Best weh kisah orang dulu-dulu.

Banyak gais lokasi di Malaysia yang ada kisah seramnya tersendiri. Kalau dengar cerita orang ramai ni, ada yang pernah jumpa dengan makhluk halus tau. Malah ada juga yang pernah diganggu. Mak ai, kalau kami yang kena ni memang makan tak habis weh!

Baru-baru ni kami ada terdengar juga cerita tentang sebuah kampung iaitu Kg. Seri Daik. Lokasi kat mana tu kami pun tak pasti. Tapi apa yang kami boleh cakap, ada juga dengar cerita yang meremang kat sini. Macam-macam mitos keluar.

Antara mitos yang orang selalu katakan adalah sungai di Kg. Seri Daik ini pernah dipenuhi dengan warna darah selama 3 hari berturut-turut tanpa sesiapa pun tahu dari mana datangnya. Gila seram!

Selain itu, jambatan gantung di Kg. Seri Daik ini pernah roboh selepas ribut melanda sedangkan tidak pernah ada ribut atau hujan lebat berlaku sebelum itu. Takkan lah orang kampung tu pula nak robohkan, macam tak logik je.

Bukan tu je gais, satu-satunya gua yang terdapat di Kg. Seri Daik pernah digunakan oleh pengamal ajaran sesat selama 10 tahun. Dan kini ada diantara penduduk kampung yang gunakan untuk melakukan upacara khurafat. Bahaya weh kalau ada aktiviti pemujaan dan khurafat ni. Mereka terlalu taksub dengan sesuatu kepercayaan!

Ada juga yang cakap hutan di Kg. Seri Daik tak macam hutan-hutan lain. Tiada sebarang bunyi yang kedengaran gais. Sunyi sepi bagaikan tiada kehidupan dalam tu. Memang tak lah kalau disuruh masuk dalam hutan ni. Nangis weh!

Suasana senja di Kg Seri Daik lagilah seram weh. Betul-betul sunyi. Dikatakan sunyi ni memang terlalu sunyi, tambah lagi kat hutan belakang tu. Meremang!

Berdasarkan mitos, busut yang terletak di dalam hutan Kg. Seri Daik ni sudah menjadi kawasan larangan pada penduduk. Sesiapa yang datang, mungkin tidak kembali. Jadi, tak payah tunjuk berani nak masuk dalam hutan tu ye.

Haa ini belum masuk lagi bab yang lagi misteri. Di Kg. Seri Daik ni juga dikatakan ada seorang bomoh. Ramai juga pesakit yang datang berubat, tapi tulah tak pasti ubatnya ‘putih’ atau ‘hitam’. Huhu.

Kalau macam ni lah punya cerita kan, tak berani kami nak jejakkan kaki di Kg. Seri Daik ni. Hati kena kuat bhai. Kalau nak pergi tak boleh celupar, kang lain jadinya.

Oh ya, kalau anda nak lebih tahu tentang Kg. Seri Daik yang seram ni, anda boleh tengok di Facebook nya. Banyak juga kami jumpa gambar-gambar misteri di sini. Suasana kampungnya pun anda boleh tengok.

Anda juga boleh menang ‘lawatan’ ke Kg. Seri Daik ni kalau follow Facebook ni rapat-rapat tau.

Awas! Sebarang perkara mistik yang berlaku adalah di bawah tanggungjawab anda!